הוועדה המיוחדת לפניות הציבור, כנסת 25, פרוטוקול מספר 21, 2023-06-13 00:00

יצחק פינדרוס: אני מתכבד לפתוח את ישיבת הוועדה בכ"ד סיוון תשפ"ג, הוועדה המיוחדת לפניות הציבור

יצחק פינדרוס:  ישיבת מעקב על דיווח המערך הדיגיטלי הלאומי לעניין מיזם הגל הירוק לייעול תהליכים ביורוקרטיים עבור חולי סרטן

יצחק פינדרוס:  רק בשביל לכנס את הדוברים פנימה לנושא הדיון היום, כי הנושא הזה יכול להתפרס להמון נושאים ואני רוצה שנשתדל להיות ממוקדים היום בדיון

יצחק פינדרוס:       הדיון הזה הוא דיון מעקב אחרי שהיו לנו כבר כמה דיונים

יצחק פינדרוס:  מדיניות הוועדה, לפחות בחצי השנה האחרונה היא לנסות מינימום חיכוך בין אזרחים לרשויות המדינה השונות ולנסות לעשות one stop center ולא רק לעסקים כמו שכולם אוהבים לעשות היום, אלא גם לאזרחים, על אף שזה לא רווחי כלכלית לפעמים

יצחק פינדרוס:  אבל כן למנוע מהם את מקסימום הביורוקרטיה ולמצוא תמיד את נקודת המפגש הראשון ושזה יהיה גם כמעט האחרון, במידת האפשר כמה שאפשר

יצחק פינדרוס:       הייתה לנו שיחה מהדיון הקודם עד היום, היה דיון אצל מנכל משרד הכלכלה שהוא אחד מחסידי ה-one stop center היה בעיריית ירושלים, הכרתי אותו משם, לנסות לראות איך הוא מוביל את זה גם לתוך המערך הדיגיטלי, והוא אמון גם על פי החלטת הממשלה בדיוק על אותו נושא שהוועדה מנסה לקדם היום

יצחק פינדרוס:  אז נשמח לשמוע דיווח, ולשמוע מהנוכחים איפה עדיין יש נקודות מעצור? נקודות שלא זורמות בשרשרת מקבלי ההחלטות או נותני השירותים, ואיפה עוד בסוף האזרח צריך להגיע עוד פעם לנקודת חיכוך ולראות כיצד אפשר למנוע את זה? אז אנחנו נתחיל בעצם ממערך הדיגיטל הלאומי שיעדכן אותנו איפה אנחנו נמצאים מבחינת העניין הזה

הדר שפיר: אוקיי תודה

הדר שפיר:  שלום תודה רבה

הדר שפיר:  אני אציג את עצמי, הדר שפיר, אני ממערך הדיגיטל הלאומי, בחטיבה של השירותים הדיגיטליים

הדר שפיר:  אני אחראית על תחום של שירותים מאוחדים

הדר שפיר:  המשמעות של שירותים מאוחדים זה בעצם בניה של שירותים דיגיטליים גם לאזרחים, גם לבעלי עסקים שמאחדים בתוכם בעצם אוסף של פעילויות שאותו אזרח או בעל עסק צריך לבצע בסיטואציה מסוימת בחיים, ותכף נראה איך זה בא לידי ביטוי בנושא הזה

הדר שפיר:  ובעצם לייצר כמו שאמרת, נקודה אחת שבה מבצעים את כל הפעולות שקשורות לאותו נושא, עם כמה שפחות ביורוקרטיה, כמה שפחות פעולות, בעצם, במקום אחד

הדר שפיר:       אני אציג את העבודה שעשינו בתקופה האחרונה, פחות או יותר מאז הוועדה הקודמת, מאז המפגש הקודם

הדר שפיר:  אני אראה לכם לאן הגענו ולאיפה אנחנו מתקדמים בהמשך

הדר שפיר:       (הצגת מצגת)     המהלך שאנחנו עושים נקרא טרנספורמציה דיגיטלית

הדר שפיר:  טרנספורמציה דיגיטלית זה בעצם מחקר עומק, אנחנו בוחנים לעומק איזשהו תהליך, כנראה בדרך כלל תהליך שלא עובד מספיק טוב אנחנו בוחנים אותו לעומק ומנסים לחשוב עליו מחדש, איך אפשר לבנות אותו אחרת בצורה טובה חכמה ויעילה יותר? אז בחנו בכלים האלה, בצורה הזו את התהליך של מיצוי זכויות ספציפית בתוך העולם הזה של מחלות קשות, מחלת הסרטן, ואני רק רוצה להראות כאן שלושה עקרונות שאנחנו נשענים עליהם בעבודה שלנו

הדר שפיר:  אלו בעצם העוגנים של התהליך במבט החדש

יצחק פינדרוס: סליחה שאני עוצר אותך, אני רוצה לשמוע אותך

יצחק פינדרוס:  אמרת משהו וחזרת בך, שהוא מאוד משמעותי

יצחק פינדרוס:  אמרת מיצוי של חולים קשים, וחזרת לחולי סרטן

יצחק פינדרוס:  זאת אומרת האם אנחנו מדברים על כל סוגי הדברים של מיצוי זכויות? או אנחנו מדברים רק על חולי סרטן? זה משמעותי מאוד

הדר שפיר: אוקיי אז אני אחדד

הדר שפיר:  התהלך שעשינו הוא בחינה רחבה יחסית, בעצם של זכויות שקשורות באופן כללי למוגבלויות, מחלות קשות, בתוכן נכללים גם חולי סרטן

הדר שפיר:  התמקדנו, לאור הנושאים שעלו כאן בוועדה, בתקופה האחרונה בתהליך הזה מנקודת מבט של חולי סרטן

הדר שפיר:  כלומר, הכוונה שלנו הייתה לבחון את התהליך מנקודת מבט של חולי סרטן כדי לייצר תהליך שיכול להתאים כמה שיותר לאנשים שנמצאים בסיטואציה הזאת

הדר שפיר:  זה לא אומר שזה לא מתאים לסוגי בעיות אחרות, למגבלות רפואיות אחרות, הוא יכול להתאים, אנחנו ככל הנראה נפתח אותו ונראה שהוא גם מתאים לסוגים אחרים של מגבלות, ובעצם נרחיב אותו

הדר שפיר:  אבל הבחינה שלנו הייתה גם על המכלול, וגם מתוך הסתכלות על מה עובר על חולי סרטן

הדר שפיר:  עשינו כאן שילוב

הדר שפיר:  אבל בסופו של דבר יהיה לנו תהליך שמתאים לכל סוגי המגבלות הרפואיות, לא רק לחולי סרטן

הדר שפיר:      העוגנים שלנו בתהליך

הדר שפיר:  הכל במקום אחד

הדר שפיר:  מתחבר למה שאמרת בפתיחה, הכל במקום אחד

הדר שפיר:  אנחנו מעוניינים לתת שירות שבו כל הדברים שבן אדם צריך לבצע מול המדינה נמצאים במקום אחד

הדר שפיר:  אנחנו לא רוצים לשלוח אותו להרבה מקומות שונים, אנחנו לא רוצים שהוא יצטרך ללכת ולחפש, אנחנו רוצים להנגיש לו את הכל במקום אחד כדי להקל ולפשט

הדר שפיר:       אז זה מביא אותי לעיקרון השני פשוט ונוח

הדר שפיר:  אנחנו עובדים ככל שניתן ורוצים לעבוד במודל שנקרא ask once

הדר שפיר:  כל מידע שאותו אדם או אישה מסרו לנו, אנחנו רוצים להחזיק בו כדי להשתמש בו בפעולה הבאה שהבן אדם עושה

הדר שפיר:  כלומר, לא לבקש מאותו משתמש להעלות פעמיים את אותו מסמך, אלא להשתמש במסמך שהוא כבר העלה כדי להשתמש בו בפעולות הבאות לפי הצורך

הדר שפיר:       במקומות שבהם יש לנו את המידע במערכת, והמערכת היא בעצם כל מאגרי המידע שמשרדי הממשלה מחזיקים

הדר שפיר:  במקומות שיש לנו את הנתונים אנחנו רוצים לשלוף אותם ממקורות המידע הרשמיים שמחזיקים בהם

הדר שפיר:  אם רשות האוכלוסין יודעת מה תאריך הלידה שלי, אני לא רוצה לבקש מהמשתמש להקליד את תאריך הלידה, זה אולי דבר קטן אבל יש עשרות שדות כאלה שחוזרים על עצמם עשרות פעמים וכולם מכירים את זה

הדר שפיר:      בכל מקום שבו אנחנו יודעים לקחת נתון ממקור מידע רשמי של המדינה אנחנו נעדיף את זה

הדר שפיר:  תכף אני אדבר על האתגרים כי זה לא פשוט, ויש כאן גם נושאים שקשורים בפרטיות ואבטחת מידע כמובן, אבל הרעיון הוא לחסוך, כמה שפחות שאלות, כמה שיותר הישענות על מידע קיים

הדר שפיר:       פשוט ונוח מתחבר גם לצד השני

הדר שפיר:  בכל מקום שבו אני יודעת משהו, הבקשה שלך עברה לטיפול, הבקשה שלך התקבלה, הבקשה שלך נמצאת עכשיו בהמתנה לוועדה

הדר שפיר:  בכל מקום שבו אני יודעת משהו אני רוצה להגיד לאזרח

הדר שפיר:  אני לא רוצה שהוא יצטרך לחשוב ולתהות איפה הבקשה שלי עכשיו ומה קורה איתה? אני לא רוצה שהוא יצטרך להתקשר כל היום למוקד שירות ולנסות לחלץ תשובות

הדר שפיר:  אני רוצה תמיד להראות לו את כל מה שאני יודעת

הדר שפיר:  זה ממש עיקרון מאוד משמעותי

הדר שפיר:  וכמובן, כפועל יוצא חיסכון בזמן, כמה שפחות פעולות עם כמה שיותר ערך, וגם מנגנון שהוא פרואקטיבי ותכף נדבר גם על זה

הדר שפיר:       בכל המקומות שבהם המערכת יכולה להניע לבד את התהליכים במקום שהאזרח יניע את התהליך, אנחנו נעדיף שהמערכת תניע אותו, אוקיי? יש לנו איזשהו כדור שצריך לעבור בין כל מיני תחנות, בכל המקומות שבהם אנחנו יודעים להניע לבד את הכדור אחנו נעדיף להניע לבד את הכדור

הדר שפיר:  אז אלו העקרונות

הדר שפיר:      איך נראה התהליך במבט על? התהליך המתוכנן? בעיקרון נקודת התחלה יכולה להיות בכל מיני מקומות, נתנו כאן שתי אפשרויות אבל יכולות להיות נקודות נוספות

הדר שפיר:  זה או שהחולה או החולה מחפשים את הזכויות שלהם באופן אקטיבי, תכף אני אראה לכם את הדוגמה הזו גם

הדר שפיר:  או שהם מקבלים הפניה, יכול להיות שהם מקבלים הפניה בבית חולים או בקופת חולים או מרופא באיזשהו אופן

הדר שפיר:  אומרים לכם כדאי לכם או תלכו לחפש או תלכו לראות, או שהם נעזרים באיזשהו גורם ממשלתי

הדר שפיר:  ובאידיאל זה לא מופיע כאן כרגע, אבל באידיאל זה גם יכול להיות איזשהו משהו אוטומטי שקורה ברגע שנכנס מידע עליהם למערכת

הדר שפיר:  לא נגענו בזה בדוגמה הזו

יצחק פינדרוס: אני חושב שהוא יותר קריטי מהפניה

יצחק פינדרוס:  אם דיברו על חולים, הרי הפניה ראשונה דיברנו על זה מגיע מהמחלקה הראשונה בעצם

הדר שפיר: נכון

יצחק פינדרוס: הפעם הראשונה שהם פוגשים גוף ממשלתי זה המחלקה הראשונה

הדר שפיר: זה יכול להיות גם דרך קופת חולים

יצחק פינדרוס: וגם דרך אגב הייתי עם חברי הוועדה ואמנת הוועדה והיינו בסיור בשערי צדק וראינו שיחסית, אני אומר יחסית, זה די עובד

הדר שפיר: נכון יש כאן כל מיני נקודות כניסה

יצחק פינדרוס: אני אומר זה קריטי בתהליך כי בעצם התחנה הראשונה זו ביטוח לאומי של רוב האזרחים

יצחק פינדרוס:  רוב האזרחים במצבים של מחלות, נכויות וכו' המקום הראשון שהם פוגשים זה לא שירותי בריאות או רווחה אלא ביטוח לאומי

יצחק פינדרוס:  אני אומר הערה, היה חסר לי בהתחלה בשקף וכשאמרת זה עוד לא, אז זה די - - -     

הדר שפיר: אני מסכימה בעיקרון והשאיפה היא שזה יהיה גם כמה שיותר אוטומטי, שהם לא יצטרכו לפנות אלא שהמערכת תפנה אליהם

יצחק פינדרוס: אבל אני אומר, תצאו מנקודת הנחה שרוב אזרחי ישראל שמגיעים למקום כזה, אם זה חולי סרטן או חולים קשים או נכויות, זו המחלקה הראשונה או המקום הראשון שהם פוגשים

הדר שפיר: בסדר גמור

יצחק פינדרוס: אלא אם כן תגידו הרופא משפחה זה בכלל, אב זה לא נראה לי שהרופא משפחה

לודמילה אליאסיאן: לודמילה אליאסיאן ביטוח לאומי

לודמילה אליאסיאן:  בעצם הם מגיעים לביטוח לאומי אחרי שהם כבר - - -     

יצחק פינדרוס: כן אבל הם פגשו רופא משפחה

יצחק פינדרוס:  רופא משפחה הוא בסוף לא פקיד ממשלתי

יצחק פינדרוס:  או בית חולים שהוא גם לא תמיד ממשלתי

יצחק פינדרוס:  אנחנו חיים בעולם של מציאות

יצחק פינדרוס:  בסוף, או רופא הפנה אותם או חדר מיון

יצחק פינדרוס:  חדר מיון לא מחובר למערכת הממשלתית, והיא מה? - - - להגנת הפרטיות אף יועץ משפטי לא ייתן לזה להתחבר, והמערכת של רופא המשפחה גם לא מחוברת לאתר האישי, נכון?     

הדר שפיר: יש לנו אפשרות, פוטנציאל

יצחק פינדרוס: הביקור שלי אצל הרופא היום בבוקר, עוד לא ביקרתי אצלנו, אבל אני צריך באיזשהו שלב, אבל אני שואל, הביקור שלי הרי לא ייכנס לאזור האישי?     

הדר שפיר: לא, נכון

הדר שפיר:  אבל יש לנו כן פוטנציאל טוב לייצר חיבורים כאלה עם קופות החולים כדי שגם הם יהיו בעצם חלק מהסיבוב

יצחק פינדרוס: את יודעת, אני אומר כרגע הסיטואציה הפשוטה היא אזרח שפונה לעזרה, לסיוע ממשלתי, הראשון שהוא פוגש זו המחלקה הראשונה נכון?     

הדר שפיר: בואו נעבור על התהליך ואז נראה איפה יש נושאים שאפשר לפתוח

יצחק פינדרוס: בסדר גמור

הדר שפיר: אז בעצם יש כאן שתי נקודות כניסה אפשריות אבל יכולות להיות נקודות כניסה נוספות, זה כמובן תמיד אפשרי

הדר שפיר:  החולה או החולה נכנסים לאזור האישי של my gov, באזור האישי שולפים את המידע שקיים עבורם, תכף נראה איך זה נראה ומתנהג, במידה שקיים ונגיש, מבקשים מהם לענות על מספר שאלות המשך בכל המקומות שבהם אין לנו מידע, ומכאן בעצם אנחנו מציפים להם את כל הזכאויות שמגיעות להם, הם צריכים להתחיל בעצם את התהליך על ידי הגשת התביעה הראשונה, שהיא מה שקראנו לה כאן, זכות מפתח

הדר שפיר:       זכות מפתח בעצם היא זכות כמו קצבת נכות בביטוח לאומי שפותחת בעצם את הפתח לכל שאר הזכאויות הבאות, כי הכל נשען בעצם על אותה זכאות ראשונה

הדר שפיר:  מבצעים את תהליכי ההמשך ובעצם כל הזמן, בתוך אותו מקום ב-my gov רואים את הסטטוס של התהליך, מקבלים עדכונים, התראות ופניות אקטיביות במקומות שבהם האזרח צריך לבצע פעולות המשך

הדר שפיר:       אני אראה לכם דוגמה איך זה נראה, אני רק רוצה להגיד בכוכבית גדולה זו הדמיה

הדר שפיר:  אז המסכים שאנחנו רואים חלקם קיימים במציאות כבר, דברים שעובדים וחלקם לא קיימים עדיין, וזה בעצם לב הפרויקט, להשלים את המקומות החסרים ולייצר את התהליך השלם

הדר שפיר:  אז רק תזכרו שאנחנו מדברים כאן על הדמיה של מסכים ולא הכל עדיין קיים

הדר שפיר:       אז אני בדוגמה הזאת, החולה, במקרה שלנו מישהו בשם כנרת

הדר שפיר:  היא מחפשת בגוגל כי היא לא יודעת משהו אחר, והיא רוצה להבין מה מגיע לה, היא מחפשת בגוגל, היא מגיעה לאיזשהו דף הסבר ב-gov שמסביר לה באופן כללי על הזכאות שמגיעה לה, אבל המידע כאן הוא כללי, זה עדיין לא מידע ספציפי עבור כנרת, אלא הסבר כללי

הדר שפיר:       עכשיו כנרת רוצה לבדוק מה מגיע לה אישית עם המאפיינים שלה, עם המקרה הפרטי שלה? היא נכנסת לאזור האישי הממשלתי, כאן היא עוברת תהליך הזדהות

הדר שפיר:  אני אגיד רק במשפט לגבי תהליך ההזדהות, זה תהליך שמאוד מאוד חשוב ומשמעותי לנו בתוך הרצף של הפעולות, מכיוון שההזדהות הזו היא הזדהות ברמה גבוהה וחזקה, כלומר מבחינת רמת אבטחת המידע

הדר שפיר:  ההזדהות החזקה הזו היא מה שתאפשר לנו בעצם בהמשך לשלוף נתונים שהם נתונים אישיים ופרטים מאוד של כנרת, אבל הם מאובטחים

הדר שפיר:  וזו בעצם ההזדהות, מה שמאפשר לנו לייצר את החיבור הזה בצורה מאובטחת

הדר שפיר:       אז כנרת הזדהתה, עכשיו אנחנו רואים, צופה בנתונים האישיים של כנרת, זה האזור האישי של כנרת

הדר שפיר:  היא מגיעה אל תוך הרכיב המרכזי מאוד בפרויקט הזה שנקרא מנוע הזכויות

הדר שפיר:  זה רכיב שהוא מוטמע בתוך האזור האישי, כלומר כל מידע שאנחנו כבר יודעים על כנרת אנחנו נשתמש בו, ומה שאנחנו לא יודעים אנחנו נשאל

הדר שפיר:  זה רכיב שכבר קיים, אני רק אגיד

הדר שפיר:       אז בעצם כנרת נכנסת לתוך השאלון האישי שלה, במקרה הזה, בדוגמה אני מראה שאלה אחת מתוך סדרה של שאלות, לא הראנו כאן את כל השאלות כמובן, אבל השאלה הזו היא שאלה מאוד חשובה כי היא שואלת את כנרת שאלות לגבי המצב הבריאותי שלה

הדר שפיר:       אם היה לי את המידע על המצב הבריאותי שלה, נגיד בעתיד אם הייתי מצליחה להתחבר לקופת החולים ולקבל מהם את המידע הבריאותי שלה, לא הייתי צריכה לשאול אותה

הדר שפיר:  אבל כרגע אנחנו בסיטואציה שבו אין לנו את החיבור הזה והוא קצת רחוק מבחינתנו החיבור הזה, ולכן אנחנו שואלים אותה

הדר שפיר:  תתארי לנו את המצב הבריאותי שלך? תתארי לנו את ההשפעה של המצב הבריאותי שלך על רמת התפקוד?     

שקלים: כמה עמודים כאלה יש?     

הדר שפיר: זו שאלה מעניינת כי בשאלון בגדול יש סדר גודל של 50 שאלות, לא רק בריאותיות, על הכל, על הכנסה, על מצב משפחתי וכו'

הדר שפיר:  כל אזרח רואה את השאלות שמתאימות לו

שקלים: אז בוא נגיד שאנשים מבוגרים 65-70 יאבדו אותך אחרי העמוד השלישי

קריאה: הם לא יאהבו את ההזדהות אפילו

שקלים: בדיוק

שקלים:  אני אומר, בהנחה שהם קצת דיגיטליים

יצחק פינדרוס: נגיע לשם, אני בטוח שנגיע, ניתן לה לסיים להציג ועוד נגיע

הדר שפיר: זו שאלה שהיא קודמת עוד הרבה לפני

יצחק פינדרוס: כן כן, גם לפני כן, אבל בואי אני רוצה - - -     

הדר שפיר: בואו נשלים רגע את התהליך הדיגיטלי ואז אפשר להתייחס באמת לדברים האלה

הדר שפיר:  אז בעצם שאלתי את כנרת כמה שאלות במקומות שבהם אין לי ידע

הדר שפיר:  אם היה לי ידע לא הייתי שואלת, אבל כרגע אין לי ידע ולכן אני שואלת על מצבה הבריאותי

הדר שפיר:  אחרי שהיא סיימה לענות לי על השאלות של מצבה הבריאותי, אני מקבלת רשימת תוצאות

הדר שפיר:  רשימת התוצאות הזו היא בעצם רשימת כל הזכויות, וכאן לא רואים כל כך טוב בצבעים, אבל הזכויות האלו מסומנות עם אינדיקציה שאומרת הסבירות לזכאות גבוהה

הדר שפיר:       אני לא יכולה להתחייב כן? בסופו של דבר ביטוח לאומי יקבע אם היא זכאית או לא, משרד הבריאות יקבע אם היא זכאית וכן הלאה

הדר שפיר:  אבל, על פי הנתונים שהיא נתנה לנו אנחנו יודעים ברמה די טובה להגיד לה שאלו הדברים שמגיעים לה מכל משרדי הממשלה

הדר שפיר:  זה לא נותן לה תשובות רק על משרד אחד, זה נותן לה תשובות על כולם, ויש כאן מיפוי מלא של כל הזכויות שקשורים במצבים בריאותיים, אנחנו השלמנו את המיפוי הזה והכל יושב כאן

הדר שפיר:       אז היא תקבל רשימה, לא רשימה כללית של זכויות אלא רשימה של זכויות שמתאימות לכנרת, לפי המקרה הספציפי של כנרת

הדר שפיר:  הזכויות הראשונות ואלו שיופיעו לה ראשונות ברשימה, הן בעצם הזכויות שהתייחסנו אליהם קודם במונח מפתח

הדר שפיר:  זו זכות שהמיצוי שלה, הקבלה שלה, פותחת פתח למיצוי של הרבה זכויות אחרות

הדר שפיר:       אז כנרת תיכנס כאן לזכות, בדוגמה הזאת קצבת נכות כללית, זו זכות המפתח שמתאימה לכנרת

הדר שפיר:  יש כאן איזשהו הסבר קצר יחסית, על מה הזכות מעניקה ואיך היא עובדת, וכפתור להתחלת תהליך מימוש

הדר שפיר:  התחלת תהליך מימוש מביא אותה בעצם לשלב הראשון השלב הראשון מימוש של קצבת נכות והכרה בעצם באחוזרי נכות מול ביטוח לאומי

הדר שפיר:  גם זה כבר קיים, כל מה שאינו פה כבר קיים אבל לא מחובר עדיין באוצה צורה

הדר שפיר:       בתוך טופס הבקשה, וזה משהו שחשוב להזכיר, מתמלאים כל הנתונים על בסיס הידע שיש לנו

הדר שפיר:  כלומר, כל מה שאנחנו יודעים, ושוב אני חוזרת על זה בכל שלב כי זה באמת מתממש בכל אחד מהשלבים

הדר שפיר:  בכל מקום שבו אנחנו יודעים דברים על כנרת אנחנו נשים את זה במערכת, אנחנו לא רוצים לבקשה ממנה שוב

הדר שפיר:  אנחנו כן נבקש ממנה פה למלא נתונים נוספים, כל מה שביטוח לאומי בעצם צריך, כדי לבחון את הבקשה והיא מגישה אותה

הדר שפיר:       בשלב הזה, הבקשה הזו יצאה לדרך, היא נשלחה לביטוח הלאומי והמערכת רוצה להמשיך עם כנרת לצעד הבא

הדר שפיר:  המערכת מציעה לכנרת להגיש בקשה גם לתג חניה לנכה

הדר שפיר:  אנחנו יודעים שתג חניה לנכה זו זכות שמגיעה לכנרת, כי בדקנו את זה בשלב הקודם, אנחנו יודעים שזה מגיע לה, ואנחנו גם יודעים שזו זכות שלא צריך להמתין עבורה לתוצאות מביטו לאומי

הדר שפיר:  אין הרבה מקרים כאלה, זה מקרה יחסית יוצא דופן אבל הזכות הספציפית הזו, אפשר לבקש אותה במקביל לטיפול בביטוח לאומי ולכן אנחנו רוצים להמשיך איתה לשלב הזה

הדר שפיר:  גם כאן היא נכנסת לתוך הגשת בקשה, אבל כל הבקשה מתמלאת בכל הנתונים שאנחנו יודעים עליה וכל הנתונים שהיא מילאה לנו בטופס הקודם, זה הכל חלק מהמערכת ולכן אין חזרה על שאלות

הדר שפיר:       היא מגישה את הבקשה ועכשיו בעצם היא נכנסת לשלב המתנה

הדר שפיר:  בשלב המתנה בתוך האזור האישי של כנרת היא מקבלת עדכונים מה קורה עם הבקשות שלה? יש לה כרגע שתי בקשות במקביל פתוחות, אחת בביטוח לאומי ואחת במשרד התחבורה

הדר שפיר:  היא תקבל עדכונים שוטפים גם בדחיפה, כלומר גם למייל, או כהודעות סמס, וגם כשהיא תיכנס לתוך האזור האישי היא תראה את העדכונים השוטפים שלה, ותמיד היא תקבל את העדכון ברגע שמשהו קרה

הדר שפיר:  האם הבקשה זזה שלב? היא תקבל עדכון

הדר שפיר:      היא נכנסת פנימה לראות את סטטוס הזכויות שלה

הדר שפיר:  בדוגמה כאן אנחנו כבר עברנו שלב, היא כבר קיבלה הכרה בביטוח לאומי, אז המערכת תראה לה את אחוז הנכות שנקבעה לה בביטוח הלאומי, המערכת תראה לה איזו קצבת נכות היא קיבלה? מה גובה הקצבה? ותכף נראה גם מידע נוסף

הדר שפיר:  את תג החניה היא כבר קיבלה, אז המערכת תראה לה שהיא קיבלה אותו

הדר שפיר:  היא יכולה לפתוח את זה ולראות נתונים ספציפיים על התג שלה, מתי התחילה הזכאות ומתי היא מסתיימת? איזה רכבים משויכים? המסמך המאשר, היא יכולה להוסיף ולשנות רכבים משויכים

הדר שפיר:       כלומר, כל הפעולות שקשורות לאותו תג חניה היא יכולה לבצע מכאן, ובעצם כל מידע שיש לנו על כל אחת מהזכאויות שלה היא תראה באותו מקום ביחד, ועכשיו היא יכולה להמשיך לשלבים הבאים

הדר שפיר:  אז השלבים הבאים אלו זכויות נוספות שמגיעות לה שהיא יכולה לממש אותם, על בסיס הנתון הקודם שהיא קיבלה, המערכת בעצם מכוונת אותה, היא אומרת לה אוקיי עכשיו אחרי שקיבלת את קצבת הנכות אלו הדברים הבאים שאת יכולה לעשות, היא לא חייבת לעשות את כולם, היא יכולה לבחור במה היא מעוניינת ובמה לא

הדר שפיר:       אבל מה שחשוב להגיד ששוב אני חוזרת על עצמי, אבל בכל אחד מהתהליכים האלה, כל הנתונים שהיא כבר מסרה במערכת, הם כבר שמורים וקיימים ולכן הגשת הבקשה הופכת להיות הרבה יותר קצרה ופשוטה

הדר שפיר:  היא לא צריכה לצרף מסמכים חדשים, היא לא צריכה לענות על יותר מידי שאלות

הדר שפיר:  לפעמים יש שאלת פטור במס הכנסה, יכול להיות שיהיה נתון נוסף או כל מיני נתונים נוספים שצריך למלא אבל משמעותית פחות

הדר שפיר:       עכשיו, זה בעצם המקרה שבו אין לנו עדיין העברות מידע מאחורי הקלעים

הדר שפיר:  למה הכוונה? אנחנו נמצאים במקביל לעבודה על המערכת הזו, בתהליכים להעברת מידע בין משרדים

הדר שפיר:  מה המשמעות של זה? זה אומר למשל שאם בביטוח לאומי - - -     

יצחק פינדרוס: יש לך עוד הרבה? אני פשוט רוצה לכוון אותך

הדר שפיר: לא

יצחק פינדרוס: אז בשלב הזה אני אנסה לכוון אותך לאיפה שאנחנו הוועדה נמצאים, אני בטוח שגם לחברי הכנסת שנמצאים כאן יש מה לשאול

יצחק פינדרוס:  כרגע ברמה התיאורטית שכולם יעבדו דרך האתר האישי זה מדהים וכולנו רוצים את זה, ובסוף אם זה יקרה או לא יקרה, כמו שהיא אמרה, יש קשישים יש חרדים יש ערבים, אתם יודעים יש הרבה אוכלוסיות שהן פחות נגישות, אמר את זה חבר הכנסת אושר שקלים גם

יצחק פינדרוס:       אנחנו בעצם שאלנו את זה גם בוועדה הקודמת וזה גם מה שניסינו להבין בדיון שהיה אצל המנכ"ל ביחד איתכם

יצחק פינדרוס:  בסוף האדם ה"נורמטיבי" שמגיע לטיפול כמו שאמרנו, מגיע בסוף, ברוב המקרים, לביטוח לאומי ראשון

יצחק פינדרוס:  השאלה היום, כשהוא נכנס למערכת של ביטוח לאומי האם זה מסתנכרן פה?     

הדר שפיר: בהחלט

יצחק פינדרוס: אבל לא רק זה אם זה מסתנכרן פה, וזה היה היוזמה

יצחק פינדרוס:  איזה משרדים היום שהוא אמור להיכנס זה עובר אוטומטית? ואיזה לא? אנחנו כוועדה רוצים לדעת

יצחק פינדרוס:      זאת אומרת האם - - - במשרד התחבורה? הארנונה ברשות המקומית? משרד החינוך הלימודים שלו? מי עוד היה לנו ברשימה? חברת חשמל, משרד השיכון, האם כל הדברים האלה איפה כן? איפה לא? ואיפה אולי? את זה אחנו נרצה לנסות לעקוב במקביל, אנחנו לא מזלזלים בתהליך שאתם עושים באופן כללי

הדר שפיר: אז בעצם אנחנו מתקדמים בעבודה על התהליך, אבל באמת האידיאל זה שהמידע יעבור מאחורי הקלעים ככה שלא צריך להגיש בקשות נוספות, אלא מגישים בקשה ראשונה, והנתונים זורמים מאחורה

הדר שפיר:  כרגע יש בטבלה הזו תהליכי עבודה בעצם בין ביטוח לאומי לבין שלושה משרדים, ולודה אולי תרצה לפרט או להתייחס לזה

הדר שפיר:  הם נמצאים בשלבי עבודה שונים, תג חניה לנכה הוא במצב המתקדם ביותר מול משרד התחבורה

יצחק פינדרוס: הוא מקבל אוטומטית תו נכה?     

הדר שפיר: כאן כבר יש תהליך העברת נתונים

יצחק פינדרוס: העברת נתונים, אבל האם אני כאזרח מקבל את התו אוטומטית? או שאני צריך? יש למשרד התחבורה את הנתון אבל אני צריך להתקשר אליו?     

הדר שפיר: זה כמעט אוטומטי

יצחק פינדרוס: אני רושם לעצמי את השאלה הזאת

יצחק פינדרוס:  אחר כך נתייחס

הדר שפיר: לודה מסבירה הכי טוב

הדר שפיר:  אז בעצם לודה יכולה לפרט על העבודה שקורית כרגע בהעברות מידע

יצחק פינדרוס: מול ביטוח לאומי

יצחק פינדרוס:  ורשות המיסים?     

הדר שפיר: ביטוח לאומי עובד היום על שלושה תהליכי העברת מידע, אחד מול משרד התחבורה, אחד מול רשות המיסים, אחד מול משרד הבינוי והשיכון

הדר שפיר:  בהשלמה של שלושת המהלכים האלה, בעצם המטרה היא שבכל אחד מהמשרדים האלו לא יהיה צורך להגיש בקשות נפרדות, אלא תהליך אוטומטי

יצחק פינדרוס: אז תעדכני אותנו מה קורה היום? האם צריך להגיש בקשה נפרדת לכל משרד, או שזה עובד אוטומטית?     

לודמילה אליאסיאן: תראו, אז יש לנו בעצם היום שורה של העברת מידע בסיטואציות מסוימות

לודמילה אליאסיאן:  שורה של תהליכים שאנחנו נמצאים בתהליך, ושורה של דברים שאנחנו לצערי עוד לא לגמרי שם

לודמילה אליאסיאן:  עכשיו, כשאני מדברת על הנושאים שכן נמצאים כבר קיימים, אז הנחות של מים וחשמל לקבוצת הזכאים עוברים בצורה אוטומטית

יצחק פינדרוס: כן, זה אוטומטי היום?     

לודמילה אליאסיאן: כן

יצחק פינדרוס: מה זה מים? את מדברת על עשרות תאגידים

יצחק פינדרוס:  כל התאגידים משתפים פעולה? כולם?     

לודמילה אליאסיאן: כן

יצחק פינדרוס: כולם? יש איזו תאגיד קצת מיושן שבקושי יש לו מכשירים, אז הוא גם משתף פעולה?     

לודמילה אליאסיאן: אנחנו מעבירים את המידע בצורה מרוכזת, ואני יודעת שאנשים מקבלים, זו לא הנחה יותר מידי גדולה, אבל זה כמה עשרות שקלים

יצחק פינדרוס: לא, אני שואל, תאגיד מים לצורך העניין אי שם לא רוצה להגיד שם שלא יקליטו אותי

יצחק פינדרוס:  אבל אני שואל, תאגידי המים היום זה עובד אוטומטי? זאת אומרת אם הוא קיבל מביטוח לאומי?     

לודמילה אליאסיאן: אנחנו מעבירים את המידע לאזור מרכזי שממנו שואבים מידע

יצחק פינדרוס: מי זה אזור מרכזי בתאגידי המים? רשות המים?     

לודמילה אליאסיאן: אני חושבת שאנחנו מעבירים את זה לרשות המים

לודמילה אליאסיאן:  אוקיי? ובעצם אני פשוט גם לומדת מתוך הפניות שאנחנו מקבלים

לודמילה אליאסיאן:  מתוך הפניות שאנחנו מקבלים זה בדרך כלל כל מיני סיטואציות - - -     

יצחק פינדרוס: את אומרת שרשות המים וחברת החשמל זה אמור לעבוד

יצחק פינדרוס:  בן אדם פגש את האיש שלכם במחלקה ראשונה, הכניס את הנתונים פנימה, ממה שאת יודעת זה אמור לעבוד ברשות המים והחשמל זה אמור לעבוד?     

לודמילה אליאסיאן: הוא בעצם פגש את הבן אדם במחלקה ראשונה, ביטוח לאומי קיבל תביעה, אישר זכאות ואז ברגע שיש זכאות זה עובר לתאגיד המים, ולחברת חשמל

לודמילה אליאסיאן:  עכשיו, למשרד התחבורה אנחנו גם מעבירים מידע, וזה תהליך באמת שהוא קיים, הוא יחסית צעיר אצלנו

יצחק פינדרוס: מה משרד התחבורה עושה עם המידע שלכם אתם יודעים?     

לודמילה אליאסיאן: כן בוודאי

לודמילה אליאסיאן:  מה שקורה, אנחנו מעבירים את האנשים שבעלי פוטנציאל לזכאות לפי ההגדרות שקיבלנו כבר

לודמילה אליאסיאן:  מקבלי שר"ם ניידות וכדומה

לודמילה אליאסיאן:  הם עושים את הבדיקה במשרד התחבורה

לודמילה אליאסיאן:  האם הבן אדם זכאי כבר זכאי או לא זכאי, ומי שלא זכאי הם מחזירים לנו את הקובץ ואנחנו שולחים לבן אדם הודעת סמס עם הפניה לאתר שירות ממשלתי, שבו הוא פשוט צריך להכניס את המספר רכב

יצחק פינדרוס: והיה ומצאו שהוא זכאי מה משרד התחבורה עושה היום את יודעת?     

לודמילה אליאסיאן: אם הוא כבר זכאי ומקבל, אז יש לו תו חניה

יצחק פינדרוס: לא, אם הוא עומד בפרמטרים

יצחק פינדרוס:  משרד התחבורה קיבל את זה, את אומרת שהוא יוזם בדיקה אחרי שהוא קיבל?     

לודמילה אליאסיאן: לא לא, הוא בעצם עושה בדיקת מערכת - - -     

יצחק פינדרוס: הוא עושה בדיקה גם בלי שפנה אליו?     

לודמילה אליאסיאן: בלי שפנה

לודמילה אליאסיאן:  זו בדיקה אוטומטית

הדר שפיר: זו בדיקה אוטומטית     

לודמילה אליאסיאן: כלומר מי שמקבל זכאות מביטוח לאומי, ופה אני גם מסכימה, והסכים בטופס התביעה שנעביר מידע - - -     

יצחק פינדרוס: על זה דיברנו מראש

לודמילה אליאסיאן: זה א' ב' שלנו, אנחנו לא נעשה דברים מאחורי הגב

לודמילה אליאסיאן:  עכשיו, זה עובר אוטומטית, כל קבוצה, אחד לשבוע רץ בעצם קובץ, אני מדברת פה במונחים של IT של מערכות, רץ קובץ, הקובץ הזה עובר למשרד התחבורה עם השמות, עם הפרטים שהם צריכים

לודמילה אליאסיאן:  הם עושים את הבדיקה במשרד התחבורה, האם בן אדם זכאי, כבר יש לו תג חניה, או אין תג חניה? אם יש לו תג חניה אז אין טעם לשלוח לו עוד פעם את ההודעה, אם אין לו תג חניה, אז זה חוזר אלינו לביטוח לאומי, הודעת הסמס לבן אדם יוצאת מביטוח לאומי עם הפניה לאתר שירות ממשלתי ולמוקד הטלפוני של משרד התחבורה לשאלות

לודמילה אליאסיאן:       ברגע שבן אדם מזין, בן אדם יכול להזין עד שני מספרי רכב, ולקבל את תג החניה בהיתר

לודמילה אליאסיאן:  שוב, יש תהליך, מי שלא עונה להגדרות האלה, הוא יכול תמיד לפנות למשרד התחבורה ולעשות את הבדיקה במשרד התחבורה

יצחק פינדרוס: את אומרת שבכל מקרה מי ששלחתם יקבל סמס, או שהוא קיבל או שהוא לא קיבל? בכל מקרה הוא מקבל סמס, או סמס שאושר או סמס שלא אושר?     

לודמילה אליאסיאן: לא, הוא מקבל רק את הסמס שאושר

יצחק פינדרוס: שאושר, הבנתי

יצחק פינדרוס:  אבל את הסמס הוא מקבל ממכם לא ממשרד התחבורה אפילו?     

לודמילה אליאסיאן: מאיתנו, חד משמעית

לודמילה אליאסיאן:  והוא יכול, בתוך הודעת הסמס יש לו הפניה לאתר שירות ממשלתי

יצחק פינדרוס: הבנתי ששם הוא מכניס את שני מספרי הרכב

לודמילה אליאסיאן: שם הוא מכניס את שני מספרי הרכב, ויש לו שם הפניה למוקד הטלפונים של משרד התחבורה

לודמילה אליאסיאן:  זה מה שיש לנו בצורה - - -     

יצחק פינדרוס: מה עושה אדם שאין לו סמס?     

לודמילה אליאסיאן: אגב, אנחנו כן שולחים הודעות קוליות, האופציה של ההודעות הקוליות היא קיימת

שקלים: אבל יש איזושהי בעיה, אני חוזר למה שאת אמרת

שקלים:  זה נראה כאילו כנרת בת 18

הדר שפיר: היא לא בת 18 היא בגיל עבודה

שקלים: אפילו 16 הייתי אומר

שקלים:  אני שואל האם יש איזושהי אפשרות, או קצת לפשט

שקלים:  כי אני אומר זה זבנג וגמרנו, כאילו פעם אחת ממלאים את זה ונגמר הסיפור נכון?     

הדר שפיר: יש כמה שלבי המשך

יצחק פינדרוס: אני אתן לך לשאול אושר, אני רוצה רק לא לבלבל

יצחק פינדרוס:  יש פה שני דברים שאנחנו מדברים עליהם, עשיתי מעבר חד מאחד לשני

יצחק פינדרוס:  יש את התהליך שדיברנו עם רשות מערך הדיגיטל שהציגה, על זה אמרתי יש ארבע שאלות כמו שאתה אומר

יצחק פינדרוס:  מה שאנחנו מדברים על ביטוח לאומי זה משהו אחר לגמרי

יצחק פינדרוס:  מה שאני מדבר על ביטוח לאומי זה משהו אחר לגמרי

שקלים: בסדר אבל אני שואל האם יש אפשרות לסייע לאנשים למלא את זה?     

יצחק פינדרוס: כן, שניה

יצחק פינדרוס:  ככל שאנחנו נחזק את התהליך הזה, הוא יענה על השאלה שלך

יצחק פינדרוס:  ולכן אני לוחץ

יצחק פינדרוס:  ככל שאנחנו נחזק את התהליך, בעצם הבן אדם הוא לא קיים, הוא מאחורי הפרגוד, הוא לא רלוונטי בעניין, זה עובד אוטומטי

יצחק פינדרוס:       זאת אומרת אם הוא פגש בבית חולים או בקהילה ברווחה בעירייה, או פגש נציג ביטוח לאומי בדרך כזו או אחרת, הוא בעצם באותו רגע יש לו מינימום חיכוך עם המחשב

יצחק פינדרוס:  כי במשרד התחבורה כתוב מאושר, ואז הוא מרים טלפון למוקד של משרד התחבורה בעצם לפי מה שזה אמור לעבוד, ומרים טלפון למוקד ואומר למוקד, מספר הרכב שלי, אני מספר זהות כך וכך, יש לכם גם אצלכם במערכת אני מאושר, אין בעיה אלו מספרי הרכב שלי

יצחק פינדרוס:  זה בעצם התהליך שדיברנו עליו אם אתה זוכר בדיון הקודם, שאת זה, אומרת עכשיו נציגת הביטוח הלאומי שזה עובד

יצחק פינדרוס:  נשמע איפה לא עובד כמובן אבל גם איפה עובד

יצחק פינדרוס:  כן תמשיכי

יצחק פינדרוס:  אלא אם כן יש לך עוד משהו לשאול, סליחה עצרתי אותך?     

שקלים: לא לא

שקלים:  אני פשוט לצערי צריך - - -     

יצחק פינדרוס: אני פשוט רציתי להבדיל בין שני חלקים

הדר שפיר: אני רק רוצה להגיד גם עוד דבר אחד בהתייחס לשאלה שלך שהשירות הדיגיטלי לא מחליף את השירות הפרונטלי

הדר שפיר:  כלומר אין לנו שאיפה לבטל או להחליף דרכי פניה אחרות לא במוקדים ולא בשירות פרונטלי

הדר שפיר:  זה ערוץ עבודה נוסף, זה ערוץ עבודה שמאפשר להרבה מאוד אנשים להגיש בקשות בצורה פשוטה ולעקוב אחרי המידע בצורה פשוטה

הדר שפיר:  מי שלא יכול, יש ערוצי שירות נוספים, זה לא מבטל אותם

שקלים: גם דרך העובדים הסוציאליים למשל?     

הדר שפיר: כמובן

יצחק פינדרוס: אני רוצה לומר לך משהו אחד ממה אני בתוך תוכי חושש

יצחק פינדרוס:  את צודקת בתיאוריה

יצחק פינדרוס:  הבעיה היא שבבנקים למשל, ניצלו את זה עד תום וסגרו את כל השירותים הפרונטליים

יצחק פינדרוס:  זאת אומרת קרה תהליך ולא רק זה, אלא הקורונה שאמרה להם לא לקבל אנשים לסניפים, פשוט גרמה, ואני בדיון בהצעת חוק שלי ואתמול הייתי בדיון בבנק ישראל ועם הבנקים ודיברנו על זה גם באחד הדיונים כאן

יצחק פינדרוס:       קחו בחשבון שיש חשש כזה, וצריך לשמור על אזרחי מדינת ישראל מהחשש הזה כי זה קרה

יצחק פינדרוס:  הבנקים פשוט ניצלו את הדבר הזה, את ה-80-20, את ה-80% שמסתדרים עם השירות הדיגיטלי ואת ה-20% שלא מסתדרים פשוט מחקו אותם, והם מחוץ היום לשירותים הבנקאים, וחלק גדול לא נעים לי להגיד לך ברמה שאי אפשר לתאר, ולכן הגשתי גם הצעת חוק שגם עוררה הרבה מאוד התנגדות אבל היא בעזרת ה' גם תעבור השבוע הקרוב בנושא הזה

יצחק פינדרוס:  הצעת חוק דרך אגב חוצה מפלגות, מהמחנה הממלכתי ועד הרשימה המשותפת

יצחק פינדרוס:  בדיוק בגלל הדבר הזה כי הם ניצלו את הדבר הזה

יצחק פינדרוס:       אנחנו לא רוצים להגיע למצב, את מכוונות טובות, אבל שיבוא האוצר ויגיד וואלה, אפשר להוריד את העובדים הפרונטליים לאפס כי הכל עובד דיגיטלי, צריך לקחת את זה בחשבון, מזה אנחנו חוששים, זה לא שזו כוונת המערך הדיגיטלי אבל יש מישהו מאחור שם שיכול לנצל את זה

אהרן וינגרטן: אני חושב שהמצב היום די חמור

יצחק פינדרוס: בסדר אני לא רוצה להגיע לזה

טליה דמארי: אפשר שאלה והצעה לגבי אוכלוסיות שלא נגיש להם? אני טליה דמארי אני עובדת סוציאלית בשערי צדק בהמטולוגיה ואונקולוגיה

טליה דמארי:  אנחנו למעשה, הרבה מאוד פעולות אינטרנטיות עושים בעבור חולים שלא נגיש להם כל הדיגיטל

טליה דמארי:  אני מבינה שכל המערך הזה שהוא מדהים בעיני, גם עבורנו גם עבור נותני השירותים, הוא תלוי הזדהות

טליה דמארי:  אם תהיה הרשאה, לבעלי תפקידים מסוימים לבצע פעולות כאלה, אני חושבת שזה פותר את הבעיה גם של שפות וגם של קשישים

יצחק פינדרוס: רק שניה, אני רוצה לחזור אליה, זה שאת מעבירה את כל המידע הזה למחלקה ראשונה עם ה-one stop center כי בסוף - - -     

טליה דמארי: אבל זה לא באמת one stop center

יצחק פינדרוס: לא, אם זה יעבוד

יצחק פינדרוס:  בואי נגיד ניקח את הטבלה הזאת, והסטטוס של כולם יהיה בסוף הסטטוס של משרד התחבורה פלוס פלוס

יצחק פינדרוס:  בסדר? לצורך העניין הסטטוס יהיה פלוס

טליה דמארי: ממה שאני מבינה, הזכאות לנכות למשל כדוגמה, היא פותחת חלוניות של זכאויות נוספות

יצחק פינדרוס: לא לא שניה

יצחק פינדרוס:  אני אומר, אם מה שיקרה זה שביטוח לאומי יקבל את המידע מבית החולים כמו שהוא מקבל היום

יצחק פינדרוס:  הרי היום ביטוח לאומי מקבל את זה מבית החולים, והוא מעביר את זה למשרד התחבורה, לרשות המיסים, למשרד הבינוי והשיכון ואמרו כבר לרשות המים וחברת החשמל, זה מייתר בסוף את המפגש של האזרח עם האזור האישי שלו

יצחק פינדרוס:  אם הוא ממש ירצה את ההעתק של תו הנכה שאין לו עליו

לודמילה אליאסיאן: זה מפחית

יצחק פינדרוס: זה מייתר את הצורך שלו להגיע לשם

יצחק פינדרוס:  אם אני מבין נכון את התהליך, תגידו לי איפה אני טועה?     

לודמילה אליאסיאן: זה מפחית

יצחק פינדרוס: איפה אני כן צריך להיכנס לאזור האישי?     

לודמילה אליאסיאן: למה זה מפחית? כי בעצם בסיטואציות מסוימות, אני לוקחת לדוגמה את משרד התחבורה

לודמילה אליאסיאן:  בעצם הגדרנו בתחבורה קבוצת אנשים שהם עוברים אוטומטית

לודמילה אליאסיאן:  כלומר, אנשים עם שר"ם קשה, אנשים עם ילדים נכים, אנשים שיש להם מוגבלות בניידות וכדומה

לודמילה אליאסיאן:  עכשיו, בן אדם שלא עונה להגדרה הזאת, כלומר הוא כן קיבל קצבת נכות לדוגמה שלנו עם דרגה חלקית, והוא לא עונה לקריטריונים להעברת מידע, יש לו עדיין אפשרות לפנות למשרד התחבורה, לבקשה להיבדק על ידי בעצם בתוך המנגנון של משרד התחבורה, כדי לקבל - - -     

יצחק פינדרוס: זה בכל מקרה, גם אם נגיד שהשירות הדיגיטלי יהיה הכי טוב בעולם, בסדר? אפשר לעשות את זה בנגיעת אצבע

יצחק פינדרוס:  לא צריך ללחוץ ולא צריך קוד, זה הזדהות

יצחק פינדרוס:  בסוף אם הוא ירצה לערער, אם הוא צריך לפגוש מישהו, הוא צריך לפגוש ועדה, זה יקרה בכל מצב, זאת אומרת אנחנו לא נצליח ליצור איזשהו מערכת DNA למי מגיע

יצחק פינדרוס:  הרי המטרה שלנו בעצם מי שלא צריך עוד ועדה ומי שלא צריך להגיע לעוד הזדהות ומגיע לו, שלא יצטרך לעבור את ה- Via Dolorosa הזאת

יצחק פינדרוס:  מי שרוצה לערער ויש לו יועץ מס טוב שאומר לו תשמע אני בכל מקרה יכול להוכיח לרשות המיסים שמגיע לכם גם הנחה במס הכנסה על אף שאתה לא מופיע בקריטריון אוטומטי

הדר שפיר: מכל סוגי - - -     

יצחק פינדרוס: אני מאחל לו הצלחה מכל הלב

לודמילה אליאסיאן: כן חשוב לי להגיד שבעצם בסוף, כשדיברו פה על 80-20, כל תמהיל שנגיד, בעצם בסוף אנחנו כן הולכים לגבי הקבוצה שהיא קיימת, בסדר?         

יצחק פינדרוס: כן

לודמילה אליאסיאן: כנראה שבכל קבוצה, גם בכל תהליך יש אנשים שלצערי או שהם לא עונים לקריטריון שהוגדר ובן האדם הזה, יש מצב שהוא יכול להיות זכאי בסיטואציה זו או אחרת והוא צריך לעשות את זה בצורה עצמאית

הדר שפיר: אני רוצה רגע להוסיף לזה שבעצם הרעיון הוא כמה שפחות נקודות מגע, זו המטרה

הדר שפיר:  אבל אנחנו יודעים שיש גם הרבה מאוד זכויות נוספות שלא קשורות לשלושת המשרדים שדיברנו עליהם, והתהליכים של העברות מידע הם תהליכים מורכבים, הם לוקחים זמן

הדר שפיר:  אז בעצם אנחנו מגדירים פה איזשהו מודל שאנחנו אומרים כל התהליכים האלה אנחנו לוקחים ומפשטים אותם גם אזור האישי

הדר שפיר:  בכל מקום שאנחנו נצליח לייצר העברות מידע שייתרו פעולות משתמשים אנחנו עושים את זה

הדר שפיר:       בכל המקומות שלא הצלחנו עדיין לייצר העברות מידע, אנחנו מחזירים את המשתמש פנימה לתוך האזור האישי כדי שהוא יוכל לבצע פעולות המשך בצורה פשוטה

הדר שפיר:  יש עוד שירותים באזור האישי מן הסתם שלא קשורים לזה, גם עבורם צריך להזדהות

הדר שפיר:  יש שם מכלול של נושאים זה לא רק התחום הזה, יש שם הרבה מאוד תחומים

יצחק פינדרוס: אני אנסה לחלק את האוכלוסייה שאנחנו מדברים עליה לשלושה חלקים

יצחק פינדרוס:  שלושה אתגרים, זה לא רק האוכלוסייה, יש לנו שלושה אתגרים

יצחק פינדרוס:  אתגר מספר אחד שאמרנו כוועדה בפעם הראשונה זה לא אתגר שלכם כמערך הדיגיטלי, אבל אמרנו שלא יכול להיות שבמדינת ישראל, משרד אחד לא מכיר את המשרד השני

יצחק פינדרוס:  זאת אומרת לא יכול להיות, שאם יש לי וועדה רפואית, שמדינת ישראל כמדינה הכירה בה, אז אם היא הכירה בה לצורך משרד הרווחה, אז זה גם לצורך משרד הכלכלה, וגם לצורך משרד העבודה, וגם לצורך משרד הפנים וגם לצורך משרד התחבורה וגם לצורך משרד האנרגיה

יצחק פינדרוס:  אל תגיד לי שכל משרד וכל שר צריך להחזיר ועדה רפואית על ידו, עם כל הכבוד למינויים הפוליטיים, לא נראה הגיוני, האזרח לא צריך לסבול מזה

יצחק פינדרוס:  ולכן אם ועדה רפואית מוסמכת קובעת סטנדרט מסוים לא צריך לעבור ארבע ועדות, זה האתגר הראשון שדיברנו עליו

יצחק פינדרוס:      האתגר השני שאנחנו כוועדה דיברנו עליו, זה הנושא של כמו שאמרת, החיכוך

יצחק פינדרוס:  החיכוך של האדם, כמה הוא צריך לפנות ולהגיע וזה, אז אם זה יכול לעבור אוטומטית, שיעבור אוטומטית, זאת אומרת לא שאני צריך לבוא פיזית למשרד התחבורה עם האישור של ביטוח לאומי

יצחק פינדרוס:  זאת אומרת once שהגדרתי שהוועדה הרפואית מספיק טובה למשרד התחבורה או שמשרד התחבורה לביטוח לאומי, לא משנה, מי שיש לו רופאים טובים או משרד הבריאות, אני צריך לבוא פיזית, כי המערכת יכולה לעשות את זה, וזו מערכת של back office שאפשר לעשות את זה לבד זה האתגר

יצחק פינדרוס:       האתגר השלישי זה לאנשים שיש להם בעיה של אוריינות דיגיטלית

יצחק פינדרוס:  אני מתאר לעצמי שאנשים שיש להם יותר אוריינות דיגיטלית הם גם יותר יודעים להסתדר בתוך המערכת וגם למצוא את מיצוי הזכויות שלהם

יצחק פינדרוס:  בדיוק ההפוך, אותה אוכלוסייה שאין לה את האוריינות הדיגיטלית, היא גם לא יודעת לעשות את מיצוי הזכויות שלה

יצחק פינדרוס:  אני מסכים שבסוף לא נמצא פתרון קסם לכל שלושת הבעיות אבל אנחנו רוצים להגיע למקסימום בשלושת הרבדים ולא לערבב ביניהם

יצחק פינדרוס:       אז האזור האישי יכול לפתור שזו העברת מידע בין האחד לשני, וצריך למצוא גם דרכים אחרות לאנשים שלא נמצאים באזור האישי, איך העברת המידע הזאת מתבצעת, כמו שאמרתי לאתגר הראשון שלא יכל להיות שמדינת ישראל מחזיקה חמישה גופים

יצחק פינדרוס:  את יודעת, אני חוזר עכשיו מארצות הברית, אתה מגיע לאוניברסיטה, יש בעיה של אנטישמיות באוניברסיטאות, אז יש ככה, יש גוף של משרד התפוצות עם פילנתרופיה, יש גוף של הסוכנת היהודית והפדרציה הפילנתרופיה, ויש את משרד החוץ והפילנתרופיה, מדינת ישראל בוועדת כספים מצביעים כל אחד לתקציב בנפרד, ובסוף הם אפילו לא יודעים לדבר אחד עם השני ומסתובבים לך מלא אנשים שמטפלים באנטישמיות בתוך האוניברסיטה, ובסוף עומד שם סטודנט יהודי ואין לו עם מי לדבר כי ההוא קיבל רק רבע משרה והוא קיבל שליש משרה וההוא מקבל רק סנדוויצ'ים

יצחק פינדרוס:  אז ייקחו את הרבע משרה עם השליש משרה עם הסנדוויץ' אז יהיה בן אדם שמקבל משרה מלאה פלוס סנדוויצ'ים

הדר שפיר: חשוב להגיד שהנושא של העברות מידע הוא באמת כמו שאמרת, ערוץ מקביל לשירותים הדיגיטליים, כי בעצם לא משנה איך פנית, גם אם פנית דרך נציגה בבית חולים, או שהגעת פיזית לסניף, המידע שלך יעבור מאחורי הקלעים בדיוק באותו אופן, הפרדה מוחלטת, אין קשר בין הדברים

הדר שפיר:  ערוץ הפניה הוא לא מה שחשוב, מה שחשוב הוא שהמידע יזרום ברקע, וזה תמיד שני ערוצי עבודה

יצחק פינדרוס: אז תגידו לנו ביטוח לאומי איפה אנחנו נמצאים, רשות המיסים

לודמילה אליאסיאן: אז אני ברשותכם ככה

לודמילה אליאסיאן:  אז משהו כמו שאמרתי, אמרנו חברת חשמל, מים, משרד התחבורה, עוד משרד הפנים בנושא של אשרות לעובדים זרים, זה גם עובד בצורה אוטומטית

טליה דמארי: סוגיה ענקית

לודמילה אליאסיאן: זה גם עובר מבחינתנו, לפי ההגדרות זה עובר בצורה אוטומטית

יצחק פינדרוס: מה זה אומר אוטומטית? רשות האוכלוסין מאשרת מיידית לבן אדם עובד זר?     

לודמילה אליאסיאן: באם העברנו בעצם את המידע, זה מידע שרשות האוכלוסין לוקחת בחשבון לאישור עובד זר

לודמילה אליאסיאן:  כלומר הוא לא צריך - - -     

יצחק פינדרוס: כשאת אומרת לוקחת בחשבון זה אומר שאם אני אתקשר יתייחסו אליי יתנו לי תור יותר מוקדם לדבר איתם? אני מנסה להבין מה זה אומר, או לקבל אישור להביא עובד זר?     

לודמילה אליאסיאן: הקריטריון לקבלת היתר לעובד זר, זה בעצם אנשים שהם זכאים לקצבת שירותים מיוחדים ברמה של 188 ומעלה

יצחק פינדרוס: אני שואל, ברגע שאת נתת לו את זה, האם רשות האוכלוסין, לפני שאני מתקשר אליהם

לודמילה אליאסיאן: רשות האוכלוסין לא פונה לבן אדם ואומרת שלום יש לך היתר לעובד זר

יצחק פינדרוס: אלא אני צריך לפנות אליהם, לחכות יום יומיים שיחזרו אליי בטלפון כי עסוקים או נמצאים בחופש או בגיבוש, ואחרי זה לחכות חודש חודשיים עד שהוועדה תחליטה? אני שואל אותך

לודמילה אליאסיאן: ברגע שיש לבן אדם שר"ם ושירות ברמה גבוהה

לודמילה אליאסיאן:  אין ועדה ברשות ההגירה והאוכלוסין

יצחק פינדרוס: אלא יש פקיד

יצחק פינדרוס:  פקיד לפעמים זה לוקח יותר זמן מוועדה לפעמים

לודמילה אליאסיאן: בסוף מה שחשוב שבן אדם כזה הוא לא צריך אחר כך לפנות

לודמילה אליאסיאן:  כבר המידע לגביו נמצא

יצחק פינדרוס: אבל לי לא חשוב המידע

יצחק פינדרוס:  לי חשוב למה הוא צריך לחכות לפקיד שיעשה אנטר, למה? עוד פעם, אני אפנה אליך לביטוח הלאומי, את הקורבן כי את הראשונה שפגשת את האיש, אבל אני מנסה להבין, אבל נצטרך לשאול את רשות האוכלוסין את השאלה הזאת

לודמילה אליאסיאן: ואני גם לוקחת אחריות על הכל

לודמילה אליאסיאן:  בסוף אני מסתכלת על הבן אדם ואני חושבת שאנחנו היום בביטוח לאומי מנסים ללכת - - -     

יצחק פינדרוס: אבל אני שואלת למה אין לו אפשרות לקבל את זה אוטומטית? למה הוא צריך לחכות לאישור

לודמילה אליאסיאן: האישור, לפי מה שידוע לי, מבחינת רשות ההגירה והאוכלוסין, האנשים שבעצם האוכלוסייה שלנו, היא מקבלת את זה בתהליך כמעט אוטומטי

לודמילה אליאסיאן:  אוקיי? אבל עדיין הבן אדם - - -     

יצחק פינדרוס: אני אשמח לשמוע מהארגונים מה הניסיון שלהם?     

לודמילה אליאסיאן: אבל עדיין הבן אדם צריך לבקש את ההיתר ואז בעצם בודקים אם יש לו שר"ם או סיעוד ועל פי זה הוא מקבל - - -      

יצחק פינדרוס: מי פוסק לו? רשות האוכלוסין?      

לודמילה אליאסיאן: רשות האוכלוסין

יצחק פינדרוס: למה? אבל את כבר פסקת

יצחק פינדרוס:  זאת השאלה שאני אשאל, היא תחזור על עצמה כל הזמן

יצחק פינדרוס:  אני שרוט

יצחק פינדרוס:  הוא קיבל אישור שהוא ABCD הוא ABCD אז תביאי לו מה שמגיע ל- ABCD, למה הוא צריך לעבור אישור של מישהו? למה יושב שם פקיד והוא צריך לתת אישור? אני מנסה להבין

הדר שפיר: זה הכל תלוי בכמות הקריטריונים שהגוף בו - - -     

יצחק פינדרוס: אני שאלתי אם הוא עומד בקריטריונים לא אם הוא לא עומד

יצחק פינדרוס:  אז היא אמרה שאם הוא בשר"ם מה שהיא יודעת מגיע לו, אז אם מגיע לו שיקבל

הדר שפיר: מבחנת ביטוח לאומי הוא עומד בקריטריון

הדר שפיר:  ואז מגיעה רשות האוכלוסין

יצחק פינדרוס: רשות האוכלוסין, זה אומר שיש לו כללים אחרים

הדר שפיר: והוא בודק אולי

יצחק פינדרוס: בשביל זה הוועדה הזאת קיימת, והיא קוראת לחיגר והסומא ושואלת אותו אתם יכולים להתחיל לדבר ביניכם? להסביר איפה הבעיה?     

הדר שפיר: וגם נתון נוסף אז זה עשוי להשפיע על ההחלטה וזו באמת שאלה טובה

הדר שפיר:  זו כבר לא שאלה דיגיטלית, שאלה האם ניתן לעבוד מול כל אחד מהגופים האלו כדי להפחית את כמות הבדיקות שכל אחד צריך?     

יצחק פינדרוס: על זה אני מדבר

הדר שפיר: זה עניין רגולטורי לחלוטין

יצחק פינדרוס: אני בכוונה אמרתי בואו לא נתבלבל

יצחק פינדרוס:  זה מבלבל אנחנו מדברים על שלושה נושאים

טליה דמארי: חשוב רק להזכיר בהקשר של ההיתרים וההסתמכות של רשות האוכלוסין וההגירה, בעצם רשות האוכלוסין וההגירה אין לה דרך להעריך את מצבו הפיזי והנזקקות הסיעודית, אז היא נסמכת על - - -     

יצחק פינדרוס: כמו שלמרב"ד אין, למשרד התחבורה יש? באמת, היינו פה בדיונים

טליה דמארי: אז בדיוק כל הגופים האלה נסמכים על הביטוח הלאומי, העניין הוא שבעניין של גמלת סיעוד צריך לזכור, שגמלת סיעוד מסתמכת גם על מבחן הכנסות

טליה דמארי:  ואנשים שלא עומדים במבחן הכנסות, שהכנסתם גבוהה, למעשה לא מוערכים, לא מקבלים בכלל גמלת סיעוד והם צריכים לעבור את הפרוצדורה הזאת בנפרד

יצחק פינדרוס: לעובד זר

טליה דמארי: לצורך קבל היתר לעובד זר

טליה דמארי:  זה גם מה שצריך לעמוד לנגד עינינו

טליה דמארי:  לא כל מי שזקוק להיתר הוערך דרך הביטוח הלאומי

יצחק פינדרוס: את זה אין לנו איך לפתור

הדר שפיר: זו הרגולציה אבל, אלו ההגדרות במערכת

יצחק פינדרוס: אז אין לנו איך לפתור

יצחק פינדרוס:  אני אומר אם הוא עבר אותם, אם הוא לא עבר אותם מה את רוצה שאני אעשה?     

טליה דמארי: אבל אתה מבין שזה לא מדבר על הנזקקות הסיעודית, זה מדבר על קריטריון אחר לגמרי

יצחק פינדרוס: אני דיברתי והיה ועברתי

לודמילה אליאסיאן: אגב גם בשירותים מיוחדים יש מבחן הכנסות, בסדר?      

טליה דמארי: בין 40,000 ל-50,000 שקלים, רוב האנשים שאני פוגשת לא נתקלים בבעיה הזאת

יצחק פינדרוס: את בירושלים, את לא בשיבא, בואי

טליה דמארי: בעשר שנים במחלקה האונקולוגית פגשתי אולי שני אנשים שנתקלו בבעיה מהסוג הזה, הפערים הם בסיעוד, בינואר האחרון העלו את זה ל-26,700 ומשהו, שזו באמת הייתה בשורה ענקית מול טווח של כמה? סביב ה-50,000? אנשים זקנים יותר צריכים - - -     

יצחק פינדרוס: את אומרת שהיום את מעבירה להם וזה אמור להקל עליהם?     

לודמילה אליאסיאן: אגב אני גם חייבת להגיד שבעצם אם יש פניה לביטוח לאומי שצריך לעשות הערכה תפקודית לבן אדם שהוא מעל גיל פרישה לצורך עובד זר, ביטוח לאומי כמובן עושה את זה

לודמילה אליאסיאן:  בסדר? אבל זו בהחלט צריכה להיות פניה

לודמילה אליאסיאן:  עכשיו תראו, אני לא רוצה לייצג פה, אני מתנצלת, זה לא נכון לא רוצה, זה לא נכון שאני אייצג את רשות ההגירה והאוכלוסין בסדר? אבל אני חושבת שבסוף יש פה את הנושא הזה שבעצם האישור הזה לעובד זר הוא מגיע לפי הצורך, כלומר בשביל לקבל אישור אנחנו בטח בדיונים אחרים כולנו מכירים את הנושא הזה, את הנושא הרגיש בנושא של העסקת עובדים זרים ועד כמה זה - - -     

יצחק פינדרוס: אני אומר שוב, לי אין בעיה, יש רק דבר אחד

יצחק פינדרוס:  האם יש תהליך בירוקרטי שההוא צריך לעבור ולחכות לאישור של פקיד? או שאם אני זכאי ואני אומר אני צריך, צריך להיות אוטומטי

יצחק פינדרוס:  אני לא ביקשתי שישלחו לי עובד זר הביתה ברגע שפניתי לביטוח לאומי

יצחק פינדרוס:  אמרתי אם אני מתקשר לחברה של עובדים זרים, בואי אני ארד לרמה הכי פשוטה הרי ככה כולם עושים, אני מתקשר לחברה של עובדים זרים, אומר חבר'ה, יש לי אישור ביטוח לאומי, זה אומר שברשות האוכלוסין קיימת ההסכמה, תפנו אתם תגמרו את התהליך

יצחק פינדרוס:       אני מקווה שזה קורה, לצערי לא בטוח שזה מה שקורה היום, ולשם אנחנו שואפים להגיע

יצחק פינדרוס:  זאת אומרת זה מצב שפניתי לחברה, והחברה עושה את מה שצריך את מילוי המסמכים הכל בסדר, לא אמרתי שיביאו לי עובד זר הביתה ברגע

יצחק פינדרוס:  ברור לי

לודמילה אליאסיאן: אז זה חד משמעי, ברגע שאנחנו מעבירים את המידע אנחנו מעבירים את המידע בצורה שוטפת ואני יכולה להגיד שמסתמכים על המידע שלנו בקבלת ההחלטות

לודמילה אליאסיאן:  שוב, יש שני סוגים של מיצוי זכויות

לודמילה אליאסיאן:  יש בעצם ייזום פרואקטיבי, אם אני מסתכלת על משרד התחבורה לצורך הדוגמה, זה בעצם ייזום פרואקטיבי, אנחנו פונים, שולחים - - -     

יצחק פינדרוס: רשות המיסים הוא הבא בתור לאותו דבר, תגידי לנו מה קורה עם רשות המיסים?     

לודמילה אליאסיאן: ודבר נוסף מה שיש לנו גם אוטומטי זה בעצם הנחות לרופא מקצועי, אנחנו מעבירים מידע לקופות החולים ובעצם הבן אדם מקבל הנחות אוטומטי לרופא מקצועי

לודמילה אליאסיאן:  שוב, אני לא מדברת פה הרבה כסף, קצת, זו העובדה

לודמילה אליאסיאן:  אנחנו נמצאים בתהליך שאנחנו היום מעבירים מידע לשלטון המקומי

לודמילה אליאסיאן:  עכשיו, לנושא של השלטון המקומי המידע קיים

לודמילה אליאסיאן:  עכשיו עם המידע הזה יש רשויות שכבר עושות את זה בצורה פרואקטיבית

יצחק פינדרוס: תיארתי לעצמי

לודמילה אליאסיאן: כלומר אני יכולה להגיד בעיריית תל אביב בן אדם הוכר, בעצם נשלח לו מכתב שיש לו הפחתה או שבעצם יש לו עדכון של תשלום ארנונה בסדר? ברשויות אחרות זה לא קורה והבן אדם - - -     

יצחק פינדרוס: כשהייתי בעיריית ירושלים זה עבד תמיד

לודמילה אליאסיאן: נכון, בעיריית ירושלים זה גם עובד

לודמילה אליאסיאן:  ובעיריית נתניה לפי מה שאני יודעת, אבל זה לא קורה

יצחק פינדרוס: זה בעייתי, אני מסכים

איילת שייט הצופה: הבעיה זה הרשויות - - -     

יצחק פינדרוס: אבל זו החלטה בסוף של ראש רשות אני פונה פה לארגונים

יצחק פינדרוס:  תפנו בכל רשות מקומית, וכמי שבא מהשלטון המקומי אני יודע את זה

יצחק פינדרוס:  כל ראש עיר מנהל מדינה לבד, כל ראש עיר מרגיש ראש ממשלה, כמו שאני הרגשתי כשהייתי ראש עיר זה בסדר, אין לי תלונות

יצחק פינדרוס:  מנהל מדינה לבד ומנהל מדיניות לבד ומדיניותו גביה לבד ומדיניותו הטבות לבד וכו'

יצחק פינדרוס:  וחברי הכנסת יכולים לפנות אבל זה לא עוזר, ארגונים מקומיים ואנשים מקומיים פונים לראש הרשות חבר'ה יש לכם את המידע מביטוח לאומי, זה עובד ברשויות אחרות, אין שום סיבה שזה לא יעבוד ברשות המקומית שלכם

יצחק פינדרוס:       יש 260 רשויות במדינת ישראל, אני לא רואה איך הממ"מ של הכנסת עוזר לאסוף את הנתונים האלה מכל הרשויות המקומיות, הרבה יותר קל דרך הארגונים

יצחק פינדרוס:  תפנו לכל האנשים שלכם בתוך הארגונים והאנשים שלכם שנעזרים על ידיכם, חבר'ה מה קורה אצלכם ברשות? ואם אתם באים דגל מסוים, ראש עיר מסוים שאנחנו נעזור לכם זה בסדר גמור, אבל אני אומר לכם בסוף זה רק יבוא מהשטח

יצחק פינדרוס:  הדרך היחידה להשפיע על ראשי רשויות זה אם באה פניה מקומית

יצחק פינדרוס:       וכמו שהיא אמרה ברשויות הגדולות זה עובד כבר, ברשויות הקטנות פחות ואין לזה הצדקה, כי הם יכולים לקבל את זה ממש"מ כולם קשורים למש"מ בדרך כזו או אחרת, כל ראש רשות יש לו את המערכת יחסים שלו את המערכת יחסים שלו, אם הוא עובר דרך אוטומטציה, עובר דרך מלם תים, אבל זה לא משנה הוא יודע לעשות את זה ואין סיבה בעולם שהוא לא יעשה את זה

יצחק פינדרוס:  אם עיריית ירושלים המורכבת והמסורבלת יודעת לעשות את זה, אין סיבה שראש רשות מקומית קטנה לא יעשה את זה

יצחק פינדרוס:  זה לפעמים קובץ של שתי שורות

עידן מגידיש: אי אפשר לעשות פניה מרוכזת מהוועדה לשלטון המקומי?     

יצחק פינדרוס: לא, כי השלטון המקומי גם אין לו שום משמעות

יצחק פינדרוס:  כל ראש רשות, ובשביל זה הקדמתי

יצחק פינדרוס:  אם היה המרכז השלטון המקומי שהוא בעל הבית על הרשויות המקומיות הייתי עושה את זה

יצחק פינדרוס:  זה מן אגודת חברים, זה מקום לשתיית קפה של ראשי הרשויות

יצחק פינדרוס:  נו הייתי ראש רשות מה לעשות

יצחק פינדרוס:  הייתי 17 שנים בשלטון המקומי, יותר, 27 שנים בשלטון המקומי, מכיר את זה, עזוב

יצחק פינדרוס:  בסוף כל ראש רשות מנהל ממלכה בפני עצמה, ולכן כשבא אליו תושב ואומר לו תקשיב לא יכול להיות שאצלי ביישוב זו התנהלות אחרת מאשר זה, אז זה פותח זוג עיניים

יצחק פינדרוס:  כן?     

לודמילה אליאסיאן: אנחנו נמצאים בתהליך עבודה בדיוק הבירוקרטיה של שני משרדים עם רשות המיסים ומשרד השיכון, שבעצם גם פה הכוונה בסוף שהתהליך - - -     

יצחק פינדרוס: איפה זה נמצא מול מס הכנסה כרגע?     

לודמילה אליאסיאן: זה נמצא כרגע בטפסי א' של העברות מידע

לודמילה אליאסיאן:  בטפסי א' ותיאום של תהליך עבודה

לודמילה אליאסיאן:  כי בסוף אנחנו גם ביטוח לאומי, כשהוא רוצה להעביר את המידע, הוא רוצה איזושהי התחייבות מהמשרד השני שעם המידע הזה ייעשה משהו

לודמילה אליאסיאן:  אז זה נמצא בעצם בתיאום מול תהליך העבודה - - -     

יצחק פינדרוס: אני מבקש לעשות פגישה עם רשות המיסים ואיתם לפני הוועדה הבאה, פשוט לעשות פגישה ולשמוע פשוט איך זה עובד, בסדר? ליזום פגישה

יצחק פינדרוס:  בואו נעשה תהליך, נחתוך את זה

יצחק פינדרוס:  אני פוגש אותם בוועדת כספים פעמיים ביום אז אפשר להיפגש איתם פה גם, בסדר גמור

יצחק פינדרוס:  משרד השיכון

לודמילה אליאסיאן: אנחנו בהחלט משתדלים לקדם ולתת מענה ולצערי התהליכים האלה הם קצת - - -     

יצחק פינדרוס: מה קורה במשרד השיכון?     

לודמילה אליאסיאן: כנ"ל, משרד השיכון ורשות האוכלוסין - - -      

יצחק פינדרוס: אז אני מבקש, גם עם מנכ"ל משרד השיכון אני רוצה פגישת עבודה, עם ביטוח לאומי ומנכ"ל משרד השיכון ופשוט נקדם את זה, ואם צריך למלא טפסים בשביל הפגישה הזאת אז תדאגו למלא טפסים

הדר שפיר: אני מקווה שלכולם יש חשבון באזור האישי

יצחק פינדרוס: עדיף לא לומר לך כמה זמן לוקח לי, אני לא נכנס ואני מאבד את הקוד כל הזמן, ויש לי שלושה עוזרים שכל הזמן מנסים לעזור לי להיכנס

הדר שפיר: אני לא יודעת את הנתונים אבל יש כמה מיליונים שכבר רשומים

יצחק פינדרוס: אני רשום אבל לא מצליח להיכנס

אהרן וינגרטן: כמה משתמשים?     

הדר שפיר: אין לי את הנתונים כרגע, אבל אני יכולה להביא את הנתונים

יצחק פינדרוס: בסדר גמור

יצחק פינדרוס:  אני אומר את זה כל הזמן

יצחק פינדרוס:  חבר'ה אני לא מתייחס, זה 80-20, אם זה 80-20 או 70-30 או 82-18, בסוף צריך לדעת, יש חלק מהאוכלוסייה שזורם לו ויש חלק מהאוכלוסייה שלא יעזור שום דבר, גם אם אף אחד לא היה, קשה לו

יצחק פינדרוס:  איך אמרתי? הייתי בשלטון המקומי 27 שנים, אז לא

יצחק פינדרוס:  אם אתה מקבל בגיל 25 או 30 אתה כבר ראש עיר וכבר יש לך שלושה מזכירות אז אתה לא יודע לעשות כלום, זו נכות, אתה גם לא יודע לנהוג גם, זו בעיה

יצחק פינדרוס:  עוד משהו רצית להוסיף?      

לודמילה אליאסיאן: ובעצם שני משרדים מאוד משמעותיים נוספים, כרגע יש בעצם כרגע בהחלטת ממשלה אותם צוות בינמשרדי של ילד במרכז

לודמילה אליאסיאן:  של אדם במרכז, אבל זה בסוף ילד

לודמילה אליאסיאן:  שבעצם הצוות הזה, אנחנו כמובן גם חלק מהצוות, והצוות הזה אמור לתת מענה לכל הנושא של ילדים, זכאויות של ילדים, בעצם שם אחד הדברים - - - מאוד חשובים זה כמובן משרד החינוך ,שבעצם כל הרעיון שכל המידע יעבור בין ארבעת המשרדים - - -     

יצחק פינדרוס: דיברו על זה בפעם הקודמת שמשרד החינוך הוא הכי בעייתי בסיפור הזה

יצחק פינדרוס:  הבעיה היא גם כשמשרד החינוך, אני מזכיר לך מה דיברנו קודם על השלטון המקומי, גם כשמשרד החינוך יודע איך זה מגיע בסוף לילד, הוא מאוד מאוד בעייתי, כי יש לך פה עוד שותף שהוא השלטון המקומי שהוא עוד פעם תלוי בכל מנהל מחלקת חינוך וכל ראש רשות דיברנו על זה בפעם הקודמת, בשביל זה אני אשמח לשמוע אם יש לנו נציג של משרד החינוך שיגיד לנו איפה אנחנו נמצאים, ואם לא אנחנו נצטרך לפנות אליהם בעניין הזה

יצחק פינדרוס:  איפה עוד יש לנו בעיות?     

לודמילה אליאסיאן: יש לנו בעצם את נושא של משרד הרווחה, משרד הרווחה יש לנו דוגמה אחת לממשק מאוד מאד טוב זה בנושא של אנשים עם עיוורון שיש לנו הכרה הדדית

לודמילה אליאסיאן:  בעצם זה לא משנה לאיזה משרד הבן אדם פונה, once הוא קיבל תעודת עיוור הוא מגיע אלינו ומקבל את הזכויות, ולהיפך אלינו מקבל לשם

לודמילה אליאסיאן:  יש בעצם את חוק הרווחה החדש, את חוק המגבלות החדש ששם בעצם התהליכים מבחינת הרווחה אמורים להיבנות על סמך הסתמכות על ביטוח לאומי כתנאי לקבלת - - -     

יצחק פינדרוס: סל אישי כזה, כן

לודמילה אליאסיאן:  אז אנחנו כן נמצאים איתם בקשר יחסית 

לודמילה אליאסיאן:  אמרתי שיש נציגה של משרד הרווחה

לודמילה אליאסיאן:  ודבר אחרון זה בעצם משרד הבריאות, שזה פחות רלוונטי לאנשים שהם חולים אונקולוגים וזה רלוונטי לסל שיקום לאנשים שהם מתמודדי נפש

לודמילה אליאסיאן:  אנחנו מחכים בעצם כרגע למשרד הבריאות שהם יבחנו את עצמם ויתנו לנו מענה

יצחק פינדרוס: הם עסוקים במרב"ד כנראה

לודמילה אליאסיאן: אני חושבת שגם בוועדה הזאת עלה דיון לפני כמה חודשים בנושא שלמיצוי זכויות לסל שיקום, שהיו שם גם נציגות של קופות חולים ונציגת משרד הבריאות אנחנו כן פנינו לכל אחת מהקופות לסייע להם לתת את המידע הרלוונטי בשביל לסייע לאנשים להגיש את הבקשות לצורך סל שיקום

יצחק פינדרוס: טוב, משרד הרווחה רצית להוסיף משהו על הנושא הזה?     

מנוחה ברגמן: לא, פשוט תעודת עיוור באמת עובד כמו שצריך

יצחק פינדרוס: ובמקומות אחרים?     

מנוחה ברגמן: בחוק שירותי הרווחה זה עניין של עדיין החוק לא מגובש

יצחק פינדרוס: הבנתי, זה בתהליכי הגיבוש שלו

מנוחה ברגמן: כן, אבל ההבנה היא שבסופו של דבר אמור להיות ממשק שיעבוד טוב מול הביטוח הלאומי באמת כדי לחסוך את הטרטורים מסביב

יצחק פינדרוס: בסדר גמור 

יצחק פינדרוס:  אתה רוצה להוסיף?     

עידן מגידיש: כן אני אשמח

עידן מגידיש:  תודה רבה על הדיון, זה כבר דיון שלישי שיש

עידן מגידיש:  עידן מגידיש נשוי לגל, בן 39 מגבעתיים, יוזם הגל הירוק

עידן מגידיש:  בעצם לפני ארבע שנים שגל אשתי חלתה בסרטן השד טריפל נגטיב, אז אנחנו נתקלנו בקיר, עבדתי גם פעם במשרדי ממשלה, בכל מיני מקומות ציבוריים, ולנו לקח חודשיים וחצי לקבל את התו נכה

עידן מגידיש:  חמישה וחצי חודשים לקבל את הפטור ממס הכנס

עידן מגידיש:  אכלנו קש, למדנו את זה על בשרנו, ואז אמרנו שאין מצב, זה לא יכול לקרות הדבר הזה, וגל ואני הקמנו ושיתפנו פעולה ביחד עם חלאס סרטן, עמותה שאנחנו מאוד מעריכים וחולנו בעצם את השינוי הזה,      פנינו לכל משרד ממשלתי גם לביטוח לאומי, למס הכנסה, למשרד התחבורה, למשרד הבריאות לישראל דיגיטלית, לתקשוב, לכל המשרדים ואמרנו להם תקשיבו זה לא עובד א' ב' ג', והפתרון זה דמוי מה שאנחנו רואים עכשיו, הגל הירוק, הטופס האחוד הזה שיש

עידן מגידיש:       אז מהצד שלי קודם כל נשים את הדברים על השולחן זה חלום שמתגשם הדבר הזה

עידן מגידיש:  אם לפני ארבע שנים אני בגלל הקשרים שלי, הייתי צריך להפעיל קשרים כדי לקבל זכויות שעכשיו אישתי חולה אונקולוגית כימותרפיה, עכשיו יהיה את הטופס הזה, אני מקווה שזה יהיה כמה שיותר מהר, לא דיברנו על לוחות זמנים והכל, אבל ברגע שיש את זה במקום אחד מאוחד, וגם זה אקטיבי, אתה לא צריך עכשיו לשבת על הטלפון על מס הכנסה, מתי אני מקבל את הפטור ממס הכנסה? יהיו לך הודעות באזור האישי שיגיע לך גם בסמס, גם במייל, עידן הפטור של זה, כנראה שתקבל אותו לעוד שבועיים או שקיבלת את הפטור

עידן מגידיש:  זה game changer הדבר הזה, זה פשוט דבר מדהים הדבר הזה     

טליה דמארי: ממש

עידן מגידיש: היום אישתי חולה עוד פעם בסרטן, היא כרגע נמצאת בטיפולים זו הסיבה גם שלא היינו בדיון הקודם, היינו בכימותרפיה בשיבא

יצחק פינדרוס: היית בזום

עידן מגידיש: כן הייתי בזום אבל היה לנו בלאגן בטיפול

עידן מגידיש:  אז יש לנו המון ניסיון בדבר הזה, לעניין הגם אם אפשר להגיש את זה בצורה דיגיטלית או על ידי עובדת סוציאלית שתעזור? אז אבא שלי גם לפני שנתיים וחצי חלה בסרטן, אבא שלי מושבניק, בחור מבוגר, שאין לו אינטרנט, אין לו כרטיס אשראי, אז חוויתי את זה גם גל ואני שאנחנו מאוד דיגיטליים ויצרנו באמת טופס דיגיטלי ביחד עם רשות המיסים, שעכשיו אפשר לקבל דרך הטופס שאנחנו יצרנו את הפטור ממס הכנסה עד עשרה ימי עסקים, שזה מטורף

עידן מגידיש:  עד אתמול בלילה מילאו את זה 2,967 חולים ומחלימים שקיבלו את הזכויות שלהם

יצחק פינדרוס: עוד פעם, הם קודם כל הלכו למס הכנסה למלא ישירות?     

עידן מגידיש: אתה יכול דרך האתר, אתה עושה בגוגל, זה לא מוטמע ברשות הממשלתית, זה יהיה מוטמע בתוך מה שעכשיו מוצע, אבל כאילו עשינו פלסטר

קריאה: אנחנו רוצים להטמיע את זה בתוך הפרויקט

עידן מגידיש: ובינתיים רצינו שאנשים יקבלו פתרון, כל יום שאנחנו יושבים ומדברים בוועדה הזאת ,יש עוד קליינטים חדשים לסרטן שנכנסים וצריכים את הזכויות שלהם

עידן מגידיש:  אז אמרנו במקום לחכות עד שיהיה את הדבר הזה שידענו שזה ייקח זמן, אז מצאנו את הטופס הזה שמילאו אותו קרוב ל-3,000 איש

איילת שייט הצופה: אז היום מקבלים דרך העוברת הסוציאלית? או איך מגיעים אל הטופס?     

עידן מגידיש: יש, אנחנו עושים שיחות, או בגוגל בשבוע שעבר עשינו שיחת מחלקה אונקולוגית בעין כרם אנחנו עושים בשיחות, דרך עמותת חלאס סרטן, מפיצים את זה

עידן מגידיש:  מקווה מאוד שלא יצטרכו לדעת מי זה עידן מגידיש כדי למלא את זה, אלא שזה יהיה באתר הממשלתי שזה יהיה שם

איילת שייט הצופה: העניין הוא שסליחה שאני מתפרצת, אני איילת שייט מעמותת גדולים מהחיים, ויש לנו גם הורים לילדים שזכאים לקבל, והשאלה היא איך הם מקבלים?      

יצחק פינדרוס: אני אתן לך את זכות הדיבור, אני אתן לו לסיים

עידן מגידיש: שני דברים אחרונים רק

עידן מגידיש:  אמרנו שאנחנו מתחילים את דאז כפיילוט

עידן מגידיש:  קודם כל ניגע בחולי סרטן

עידן מגידיש:  אלו הדברים שאנחנו מכירים ואחנו יודעים, וכמובן אם זה עובד ואין סיבה שזה לא יעבוד, נגדיל את הדבר הזה לכלל החולים

עידן מגידיש:  כלומר אין שום סיבה שאזרחי ישראל לא יהנו מהדבר הזה

עידן מגידיש:  כלומר נתחיל את זה מחולי סרטן לראות איך זה עובד, לראות פידבקים, לראות את התגובות

עידן מגידיש:       והדבר השני שמאוד מאוד חשוב, יש כאן שותפים מאוד טובים וחזקים מסביב לשולחן, אני באמת עוד פעם שם את הדברים בפרופורציות, יש כאן נציגים ממשרדי ממשלה שעובדים ועושים דברים מאוד יפים, דברים שבאמת לפני 3

עידן מגידיש: 5-4 שנים הייתי חולם רק שיהיה את הדבר הזה, וזה עכשיו קורם עור וגידים, אז זה מעולה, צריך להגיד גם תודה רבה על כל המאמץ וההשקעה שאתם עושים

עידן מגידיש:  זה מאוד מוערך

יצחק פינדרוס: תודה

יצחק פינדרוס:  עמותת גדולים מהחיים את רוצה להתייחס?     

איילת שייט הצופה: איילת שייט עמותת גדולים מהחיים

איילת שייט הצופה:  כן, אני קודם כל רוצה להגיד שלודה ואנחנו בקשר טוב, אנחנו עובדים מצוין ביחד, ובאמת מקבלים את כל המענים שאנחנו צריכים מביטוח לאומי

איילת שייט הצופה:  השאלה שלי היא עד כמה אתם באמת עובדים עם המשרדים שאליהם אתם מעבירים את האינפורמציה מטפלים הלאה? כי אנחנו יודעים מהמשפחות שממשרד התחבורה הם לא מקבלים תוי נכה

איילת שייט הצופה:  אני יודעת שאנחנו בעמותה יש מישהי שזה התפקיד שלה, היא מקבלת מכל העובדות הסוציאליות במחלקות את הטפסים ואת הפניות והיא פונה למשרד התחבורה לקבלת תוי הנכה

איילת שייט הצופה:  אז זו השאלה

איילת שייט הצופה:       השאלה השנייה, הגל הירוק שאנחנו מדברים עליו, כל התהליך הזה הוא תהליך מדהים

איילת שייט הצופה:  - - - היו מעורבים בזה? וכל זה גם חל על ילדים חולים ועל המשפחות של ילדים חולים כי זה קצת שונה ממבוגרים שחולים, ויש הרבה מאוד חסמים היום, דיברנו לפני זה עם חבר הכנסת אצלו, יש הרבה מאוד חסמים בירוקרטים גם להורים של ילדים שבאים לקבל את הזכויות שלהם

איילת שייט הצופה:  והשאלה אם הגל הירוק פה שאנחנו מדברים הוא חל גם על הורים לילדים

איילת שייט הצופה:  או שאנחנו ממשיכים מחלקה ראשונה?     

הדר שפיר: כמו שאמרתי בהתחלה, התהליך שהצגנו כאן, המיקוד כשבנינו אותו, בנינו אותו מתוך מחשבה על איזושהי פרסונה, דמות שמייצגת אנשים חולי סרטן בהתאמה להרבה דיונים שעשינו כאן בוועדה

הדר שפיר:  אבל, וגם עידן התייחס לזה עכשיו, התוכנית היא להרחיב את זה

הדר שפיר:  אז כמובן שברגע שיהיה לנו דבר אחד עובד מקצה לקצה, קל מאוד להרחיב אותו ולשרשר רכיבים אחרים, להכניס זכויות אחרות או תהליכים אחרים פנימה

הדר שפיר:  צריך לעשות במקרה של ילדים, תהליך חשיבה קצת אחרת

יצחק פינדרוס: השאלה היא יותר ללודמילה

יצחק פינדרוס:  זאת אומרת אם הילד מוגדר כחולה ולהורה מגיע, האם זה גם עובד או שזה עוד לא עובד? זה יותר ללודמילה השאלה

יצחק פינדרוס:  וזה משפיע על הטופס שלך

יצחק פינדרוס:  ברגע שלודמילה אומרת שמספר זהות 385 שהוא אבא של 485, מגיע לו, אז זה נמצא ב485 גם?     

הדר שפיר: ברור, אני מסתמכת על כל מה שביטוח לאומי

הדר שפיר:  מה שלודה אומרת אנחנו עושים

לודמילה אליאסיאן: אז אני אתייחס, א' לגבי תחבורה, מה שחשוב אני יכולה לעבור איתכם גם על הקריטריונים

לודמילה אליאסיאן:  לא כל הילדים הם בעצם זכאים בתהליך - - - בסדר? אז א' אפשר לבדוק את ההגדרות של הילדים שאתם כן מגישים ומצפים לקבל תו חניה, וא' קודם כל לבדוק, אם יש לנו בעצם ילד שעונה לקריטריון ולא קיבל, אז אפשר להיות בקשר עם משרד התחבורה

יצחק פינדרוס: אני מציע אם כך, אתם תעשו בדיקה אצלכם, באיזה קריטריון הילדים האלה נופלם? זאת אומרת האם הם נופלים בקריטריון שהם עומדים בתוך ארבעת הפרמטרים שמגיע והם שם נופלים? שזה קריטי

יצחק פינדרוס:  או במשהו אחר? ואז נצטרך לחשוב על פתרון אחר

יצחק פינדרוס:  כי מה שהיא מעלה זה נכון, כי בסוף לכל משרד יש את הכללים שלו

יצחק פינדרוס:  לא אמרתי את הוועדה שלו, את הוועדה שלו אני לא מוכן לשמוע אבל את הכללים שלו אני מוכן לשמוע, לא מה שמתאים למשרד התחבורה מתאים גם למשרד הבריאות לצורך העניין או למשרד אחר, זה בסדר

יצחק פינדרוס:       אז אני מציע שתבדקי אלה שלא מקבלים, שעברו את המחלקה הראשונה ולא קיבלו תו נכה איפה זה נעצר? אנחנו נשמח לשמוע דיווח על זה, זאת אומרת איפה זה נעצר היא גם תשמח לשמוע, האם זה נפל שהם לא עומדים בקריטריונים של משרד התחבורה? או שזה נפל בהעברת המידע? היא שלחה, לכן אני אומר אני מציע שתבדקי

איילת שייט הצופה: עו"סיות בשניידר, אני אומרת דוגמה, כל עו"סית שמגיע אליה ילד חולה, היא מעבירה אלינו את הטפסים כדי שאנחנו נעביר למשרד התחבורה

יצחק פינדרוס: אז תבדקי עם המחלקה הראשונה שלך בשניידר, יש לכם מחלקה ראשונה בשניידר? כן

יצחק פינדרוס:  אז תעשו בדיקה בדבר הזה

טליה דמארי: אני רוצה לשאול אם אנחנו זוכרים שמדברים על מחלקה ראשונה שהיא לא כוללת את סיעוד? אז אלינו לא הגיעה הבשורה

לודמילה אליאסיאן: היא כוללת את סיעוד, גם בשערי צדק היא כוללת את סיעוד

טליה דמארי: לא יודעת, אז אצלנו זה כנראה עוד לא הוטמע

טליה דמארי:  אני עדיין חווה את ההעברה של גמלאות סיעוד כפרוצדורה ארוכה, וגם סביב החמרות מצב

לודמילה אליאסיאן: המחלקה שלכם בשערי צדק לא הייתה מספיק טובה

יצחק פינדרוס: אני מעדיף לא, זה היה ברמה שהנהלת בית החולים לא הייתה מודעת לזה עד שפגשנו אותה והיא אמרה כן הם פה

יצחק פינדרוס:  שלושת רבעי מהסיור היה עם הנהלת בית חולים שהוא אמר שהוא לא מכיר את זה, אבל מצאנו אותם, הכל בסדר, הגענו אליה והיא אמרה הכל בסדר

טליה דמארי: אני לא יודעת שהמחלקה הראשונה עובדת בסיעוד בשערי צדק, אז ככה שהיא לא עובדת

לודמילה אליאסיאן: אנחנו כן מתכננות לעשות

טליה דמארי: זה דובר שזה יתחיל

לודמילה אליאסיאן: זה לא דובר, זה התחיל, בסדר?     

טליה דמארי: יש טפסים ייעודיים?     

לודמילה אליאסיאן: יש טפסים ייעודים, יש הכל

טליה דמארי: לא הגיעו לידינו

לודמילה אליאסיאן: ואנחנו, אגב, ניסינו לעשות את זה עוד בתקופת קורונה, ואנחנו נעשה יום עיון גדול לכל בתי חולים

טליה דמארי: לא הושק אצלנו, וזו בשורה ענקית

טליה דמארי:  אני חושבת שכל הסיפור של מחלקה ראשונה פישט את כל עולם הזכויות לאין ערוך

טליה דמארי:  אנחנו נמצאים בשלוש השנים האחרונות במציאות אחרת מבחינת העברת המידע והיכולת לשרשר את כל תהליך הזכויות של החולים, וגמלת סיעוד זה תחום הזכויות של קשישים צריך לפחות להשתוות לתחום הזכויות של צעירים

לודמילה אליאסיאן: אז א' זה כבר קיים

לודמילה אליאסיאן:  סיעוד קיים ברמה הארצית בכל בתי החולים

לודמילה אליאסיאן:  אנחנו צריכים לבדוק נקודתית שערי צדק ולראות איפה זה נפל? בגדול זה קיים בכל בתי החולים, בכל בתי חולים שקיים בנכות לאנשים בגיל העבודה וילדים, קיים גם בסיעוד

טליה דמארי: יפה

טליה דמארי:  בשורה ענקית

יצחק פינדרוס: אני מצטער מאוד, השעון עושה את שלו לצערי הרב

יצחק פינדרוס:  הדיון הזה לא רק שהוא לא מוצא

יצחק פינדרוס:  אני רוצה לומר מה הנקודות, א' אני רוצה להודות גם למערך הדיגיטלי, באמת התקדמות מאיפה שהיינו לפני ארבעה חודשים לאיפה שאנחנו נמצאים היום

מושיק בן פורת: ממש בקצרה, שמי מושיק בן פורת, אני יושב ראש מחוז השרון של לשכת סוכני הביטוח, אנחנו בעצם מסייעים לחולות וחולי סרטן בצד של הכסף הטיפה יותר גדול, כי אנחנו דיברנו עד עכשיו על ביטוח לאומי וכן הלאה, שזה בסדר ותו נכה, אבל רוב הכסף נמצא מול חברות הביטוח בביטוחים האישיים של אותם של אותם אנשים שמתמודדים, אנחנו כרגע עובדים עם שש עמותות בצורה כזאת שאנחנו - - -     

יצחק פינדרוס: אבל אני חייב לסיים אני מצטער

יצחק פינדרוס:  אנחנו באמצע דיון, אנחנו חייבים לסיים אז אני רוצה לתמצת

מושיק בן פורת: מה שאנחנו עושים זה מציל חיים, וזה גם נוגע לחלק מהאנשים שיושבים פה - - -     

נעמה אלבז: אני מבקשת לשאול שאלה בהמשך למה שאמרה הדר

נעמה אלבז:  נעמה אלבז מגדולים מהחיים

נעמה אלבז:  בהמשך למה שאמרת, התהליך בנינו אותו במחשבה על פרסונה, אנחנו נראה שזה עובד ואז נרחיב ואז זה

נעמה אלבז:  יש לנו איזושהי הערכה של לוח זמנים לדבר הזה?     

יצחק פינדרוס: לא, זה תלוי במשרדי הממשלה, אני אסכם את זה, שניה

יצחק פינדרוס:  נעצר פה וסוכני הביטוח הכל בסדר

יצחק פינדרוס:  דבר ראשון אני חושב שהתקדמו המון אבל צריכים לומר את האמת, זה לא תלוי במערך הדיגיטלי, זה תלוי בשיתוף הפעולה של משרדי הממשלה

יצחק פינדרוס:  כשאתם מפנים אל הגברת את השאלה, צר לי לומר לכם היא לא הכתובת

יצחק פינדרוס:  וכשאתם מפנים את זה ללודה מביטוח הלאומי היא גם לא הכתובת

יצחק פינדרוס:  הכתובת בסופו של דבר זה 5-6 משרדי ממשלה כפי שפירטנו, ולכן אמרתי אנחנו צריכים 5-6 משרדי ממשלה תלוי בשיתוף הפעולה שלהם, תלוי במערכת העבודה שלהם

יצחק פינדרוס:       אז אני חושב שאנחנו צריכים כן לגבות אותם, אבל את הגיבוי הזה נעשה כמו שאמרתי, אנחנו ניזום פגישה לפני דיון בוועדה, פגישה שלי עם רשות המיסים וביטוח לאומי, עם משרד השיכון וביטוח לאומי, ודיון בוועדה

יצחק פינדרוס:  זה כבר דיון בוועדה כי זה לא מפגש, אני אנסה גם לפנות למשרד החינוך, אבל אני חושב שנצטרך כי זה דיון הרבה יותר מורכב

יצחק פינדרוס:  זה לא דיון של העברת מידע במחשב, כי יש פה דיון מהותי איך מתמודדים עם זה? כי משרד החינוך הוא משרד רחב, זה כמו ממשלת ארצות הברית, וואו, מה זה משרד החינוך? מי זה? איזה סוג מוסדות? מערכת מורכבת

יצחק פינדרוס:  ולכן אנחנו נעשה דיון בוועדה ממוקד על משרד החינוך

יצחק פינדרוס:       כמו שאמרתי עם רשות המיסים אנחנו נעשה פגישה, עם משרד הבינוי והשיכון אנחנו נעשה פגישה, ואני מבקש מהעמותות שני דברים

יצחק פינדרוס:  כל העמותות שנמצאות פה, כולן, שני דברים, תעשו בדיקה מול משרד התחבורה איך זה עובד? איפה המעצורים? האם זה עובד ולבדוק את הדבר הזה ולחזור אלינו

יצחק פינדרוס:  והנושא השני מול השלטון המקומי ורשויות מקומיות

יצחק פינדרוס:  זה לא מרכז השלטון המקומי, זה רשויות מקומיות, תגידו באיזה רשויות יש בעיה? נתמקד בהם, נתמודד איתן

יצחק פינדרוס:       אתם יכולים, תושבים לפנות ישירות לפעמים זה עובד לא פחות טוב מאשר הוועדה, אם צריך עזרה של הוועדה הוועדה תעשה את זה, אבל מול השלטון המקומי, להגיד להם חבר'ה המידע נמצא במש"מ המידע נמצא במערכת שלכם, תגידו איך אתם רוצים להתמודד עם זה? ואנחנו נקיים על זה דיון נוסף כמו שאמרנו, עם משרד החינוך

יצחק פינדרוס:  תמשיכו לעשות עבודה טובה

יצחק פינדרוס:  המחלקה הראשונה אתם צריכים קצת יותר לשווק את זה

יצחק פינדרוס:  אני אומר לך אחרי הסיור אתמול בשערי צדק, שלקח לנו אחרי שעה רק עד שפגשנו אותה     

טליה דמארי: שבאקראי הכניסו אותי לחדר     

יצחק פינדרוס: שהכניסו אותה לחדר, ואנחנו הסתובבנו כאילו מה? ואז הבנו שזה עובד, וזה עובד טוב

טליה דמארי: זה עובד מצוין

יצחק פינדרוס: יותר שיווק כמו שהיא אומרת היא אפילו לא יודעת שסיעוד עובד אצלה בבית חולים

יצחק פינדרוס:  היא מקור המידע שזה עובד

טליה דמארי: זה לא עובד, אם אני אומרת זה לא עובד

יצחק פינדרוס: אתם צריכים קצת יותר

יצחק פינדרוס:  תודה רבה

אהרן וינגרטן: תו נכה זמני, בן אדם יש לו ילד נכה, תחליפו צריך להיות יותר פתוח

יצחק פינדרוס: אבל זה משרד התחבורה

יצחק פינדרוס:  טוב תודה רבה